-Estreinaldiak: ABUZTUAK 20-\nMosketxakur izateko ametsa betete asmoz, Parisera bidaiatuko duen txakur sutsu eta inuzentea da D ‘Ortagnan protagonista. Lagun leiala bilakatuko den Pom sagua ezagutuko du bertan, eta haren babesari esker bat bat egingo du Mosketxakur ospetsuekin (Athos, Portos eta Aramis); Juliettekin maiteminduko da; Milady izeneko katu espioiarekin txundituta geldituko da eta Richelieu kardinal gaiztoari aurre egingo dio.\nZineuskadi Elkartearen Zinema Euskaraz programaren bidez bikoiztutako lana da, 2021eko zazpigarrena, eta Hego Euskal Herriko hainbat aretotan izango da ikusgai: Donostiako Antiguo Berri zinemetan, Bilboko Golem Alhondigan eta Multicines 7 aretoetan, Gasteizko Gorbeia zinemetan, Iruñeko Golem La Morean, Durangoko Zugaza zineman, Getxoko Zinemak aretoan eta Errenteriako Niessenen, besteak beste.\nMaggik eta Carstenek osatzen dutena arrakasta handiko bikotea da: Kopenhageko Malus jatetxe ezaguna zuzentzen dute, elkar maite dute, bi seme-alaba dituzte eta nahi duten guzti horren gabe dira. Edo ez. Izan ere, Michelin Izar gutiziatua dute faltan, eta edozer gauza sakrifikatzeko prest daude hura eskuratzeko aukera suertatuz gero. Etengabeko ahaleginean, grinan eta ezagutzarik handienaren bila, ahaztu egingo dute bizitzaren mokadu goxoek zapore hobea dutela elkar partekatuz gero.\nHenry umorezko bakarrizketak egiten dituen komiko arrakastatsua da. Ann, aldiz, nazioartean ospea eta errekonozimendua duen abeslaria. Begirada guztien erdigunea, elkarrekin bikote zoriontsu bat osatzen dute, glamurrez inguratua. Bere alaba nagusia den Annetteren jaiotzak, ordea, errotik aldatuko du haien bizitza.\nabuztuak 20, Estreinaldiak, zinea.eus


Gaxure proiektua aurkeztuko da apirilak 20an Bilbon | Albisteak | Oiz Egin\nGaxure produktu berria, gatz-uratik ateratzen dena Lea-Artibai LGA/ Leartiker\nGaxure, Markina-Xemeingo Leartiker zentro teknologikoan sortutako produktu gastronomiko berritzailea da. Produktu ha apirilak 19an, martitzenean, Bilboko Yimby aretoan aurkeztuko dute. Proiektuaren sustatzaile taldeagaz gain, Imanol Pradales, Bizkaiko Foru Aldundiko Ekonomi eta Lurralde Garapen diputatuak eta Peli Manterola, Eusko Jaurlaritzako Elikagaien Kalitate eta Industriako zuzendariak hartuko dute parte ekitaldian.\nHorrez gain, produktuaren erabilera ezberdinak ikusteko sukaldaritza erakustaldi bat egingo du, aurkezpenean, Paul Ibarra sukaldariak, Bilboko Euskalduna Jauregiko Etxanobe jatetxeko I+G saileko arduradun eta Bilboko Los Fueros jatetxeko buruak. Beraz, ekitaldian Gaxure dastatzeko aukera izango dute bertaratutakoek.\nLeartiker zentro teknologikoak, Lea-Artibaiko Landa Garapen Alkarteak, MIBA kooperatibak eta Barroeta eta Txori Errota gaztandegiak elkarlanean, gatz-ura oinarri hartuta sortu duten produktua da, Gaxure. «Gaztandegietan gazta egiterakoan nutrienteetan oso aberatsa den hainbat litro gatz-ur sortzen dira. Kontraesana badirudi ere, nutrienteetan aberatsa izateagatik ingurugiroan inpaktua sortzen du azpiproduktu honek», azaldu dute. Hori dela eta, gaztandegiak derrigortuta daude gatz-ur hori tratatzera, hondakina delako.\n«Beste lurralde batzuetan bildu, transformatu, osagaiak banatu eta industria ezberdinetako produktuetan erabiltzen dute, adibidez, industria farmazeutikoan. Baina gure lurraldearen orografia, gaztandegi artisauen lokalizazioa eta logistika arazoak direla medio, gatz ur hau animalien elikadurarako erabiltzen da».\nArazo horren aurrean eta gazta egiterakoan sortzen den gatz-urari irtenbide bat emateko, orain dela lau urte martxan jarri zen proiektu baten emaitza da Gaxure. «Gatz-ura 100%ean erabiltzen da eta gaztandegiek inbertsio handirik egin gabe produzitu dezakete Gaxure, beraien negozioa dibertsifikatuz eta gatz-urari beste irtenbide bat emanez. Produktu artisau bat da eta gourmet bezala sailkatuta dago».\nGaxure sortzeko prozesuan, «produktu erakargarri bat sortzeko asmoz», ikerketa lan-taldea goi mailako sukaldariekin elkarlanean aritu dela jakitera eman dute. Produktuarekin batera errezeta-sorta bat ere sortu dute. «Produktu berritzailea denez, erabilera posibleak ezagutzera emateko».\nGaztandegi artisau guztiei eman nahi diete gatzur krema, egiteko aukera. «Momentu honetan gaztandegi bakarra ari da produktu berritzaile hau produzitzen eta merkaturatze fasean dago, baina beste gaztandegi batzuk ere agertu dute Gaxure produzitzen hasteko interesa».\nProduktua azoka ezberdinetan aurkeztu dute eta onarpen handia izan duela nabarmendu dute sortzaileek.\nNotiziaren iturria: Lea-Artibaiko eta Mutrikuko Hitza


Pie intxaur astigarrak – Sukaldaritza errezeta erraza\nPie intxaur astigarrak\nErrezeta pecan pie astigarrak\nTarta bat 9 hazbeteko shell, frozen gutxienez 30 minutu.\n2 cups txikituta fruitu lehorrak\n2 arrautzak, jipoitu\n1 kopa astigarrak almibarretan (kalifikazio B)\n1 koilarakada ilun ron (aukerako)\n1 / 2 koilaratxo bainila extract\n2 koilarakada gurina, galartzua funditu\n2 koilarakada guztiak helburu-irina\n1 / 4 koilaratxo gatza\n1 / 8 kanela hauts koilaratxo\n1 / 8 koilaratxo intxaur muskatua hauts\nPreheat to labean 375 ° F. Ontzi batean, nahasketa irabiatutako arrautzak, astigar-ziropa, ron (bada erabiltzen da), bainila extract, urtu gurina. Irina hautseztatu, gatza, kanela eta intxaur muskatua. Beat leuna arte.\nJarri txikitutako intxaurrak beheko tarta bat pan prestatutako. Pour astigarrak almibarretan arrautza nahasketa zehar fruitu lehorrak. Leku preheated labean erdiko rack. Leku bat gozogintza erretilu apala azpitik harrapatzeko edozein borborka tik pie lurrazaleko.\nBake at 375 ° F zehar 40-45 minutu. Ondoren 20 minutu (gutxi gorabehera, erdia sukaldaritza), posible da hori gorde nahi duzun ertzak pie lurrazaleko aluminiozko paperarekin, edo erabili ezkutu bat oinez, beraz, ertzak ez erre.\nBide batez, ez kezkatu, bada, azalera tarta bihurtzen inflamed, berriz, sukaldaritza. Pie betez puff honetan sortu denean beroa da (ondorioz arrautzak), eta, ondoren, hurrengo bezala hoztu.\n29 Azaroaren, 2016 /0 Iruzkinak/by sukaldea erraza\nManteo espinakak eta orburuak


Elkartrukea DBH3 Udarregi-Oion\nLehen egunean goizeko bi orduak klase normala egin ondoren, Oiongoko ikasleei harrera egin zitzaien. Ongi etorria eta gero maletak erdiko aretoan utzi eta udaletxe aldera joan ziren. Bertan, alkateak hitzaldia eman zuen. Hitzaldiaren ondoren, denbora librea eman zitzaien denei herria ezagutzeko.\nDenbora librea eman ondoren, 14:00etan skate parkean geratu ziren eta San Estebanera joan ziren oinez eta bertatik paisaiaz gozatu zuten eta azkenik Huntza musika taldearen grabaketa ikustera gonbidatuak izan ziren.\n16:30k aldera Udarregiko ikasleek, altxorraren bila jokoa prestatu zuten herria ezagutzeko. Bi ordu geroago, karaokea egin zuten.\nBigarren egunean, goizeko 8:30ean jangelan gosaldu zuten denek batera, gosaria egiteko hainbat gurasoek parte hartu zuten. Gosaria bukatzean trenbidera joan ziren, Donostiara joateko ekintzak egitera. Ekintzak egin baino lehenago batzuk uretara sartu ziren. 10:30ean ekintzak egiten hasi ziren (bakoitzak aukeratutakoa). 12:00etan bukatu zuten eta denbora librea eduki zuten. 14:00etan trena hartu eta Usurbilera etorri ziren bazkaltzera. Bazkaldu ondoren argazkia atera zuten eta bakoitza bere etxera joan zen.\nZoritxarrez, DBH3ko ikasle gehienei ez zitzaien gustatu elkartrukean parte hartzea, Oionekoen jarreragatik. Bestalde, Udarregiko ikasle batzuk oso gustura egon ziren ekintzak egiten, Oionekoekin hitz egiten…


Nafarroako Gobernuaren adierazpen instituzionala, azaroak 25, Emakumeen aurkako indarkeria desagerrarazteko Nazioarteko Eguna dela eta\ndeclaracion institucional violencia mujer\nNafarroako Gobernuaren adierazpen instituzionala, azaroak 25, Emakumeen aurkako indarkeria desagerrarazteko Nazioarteko Eguna dela eta asteazkena, 2018.eko azaroak 21\nForu Exekutiboak ostiral honetan, 12:00etan, Nafarroako Jauregiaren aurrean egingo den elkarretaratzean parte hartzera animatu du gizartea\nNafarroako Gobernuak, gaurko bilkuran, honako adierazpen instituzionala onartu du:\n“Emakumeen aurkako indarkeria desagerrarazteko Nazioarteko Egunean, Nafarroako Gobernuak aitortu nahi du emakumeek emakume izateagatik sufritzen duten indarkeria dela giza eskubideen urraketarik ohikoena munduko gizarte guztietan; baita gurean ere.\nApirilaren 10eko 14/2015 Foru Legeak, emakumeen kontrako indarkeriari aurre egitekoak, aitortzen du eskubidea dagoela emakumeen aurkako indarkeriak eragindako kaltea konpontzeko, bai banakoari dagokionez bai emakumeen taldeari dagokionez. Genero indarkeriak eragindako kalteak konpontzea administrazioen betebeharra dugu eta konpentsazio ekonomikoa, erasotzailea kartzelaratzea eta neurri penalen edo bestelako neurrien ezarpena dakar. Baina haratago ere joan behar du. Konponketa horrek aitortu behar du emakume horiek ez zutela zertan jasan bizi behar izan duten egoera, egoera bidegabe eta onartezina, guztioi dagokigun arazo sozial batek sortutakoa. Beraz, eraldatu egin behar ditugu testuinguru diskriminatzaile eta misoginoak, emakumeen aurkako indarkeria ahalbidetzen dutenak.\nGaurko egunean, erakunde publiko gisa dugun erantzukizunetik, omenaldia eta aitorpen publikoa egin nahi diegu emakumeen aurkako indarkeriaren biktimei eta esperientzia horretatik bizirik atera direnei. Biktimak dira emakumeen eta gizonen arteko desberdinkeriaren aurka altxatu direlako, eta ez dutelako onartu mendetasunezko eta otzantasunezko toki bidegabe bat betetzea, historian barrena gizonek izan duten aginpide sozialaren azpian. Bizirik atera dira eta, horregatik, berrindartze prozesu bati ekin diote, jasandako indarkeria gainditzeko. Gizartea hertsatzen dugu haien aitorpena egitera, sozialki zor bat dugulako emakume haiekin. Gogora ekarri eta aitorpena egin nahi diegu honako hauei: azken 20 urte hauetan Nafarroan hil diren 18 emakumeei, bizitzeko eskubidea erauzi baitzitzaien; haien seme-alabei, amazurtz geratu baitziren; familiei eta hurbileko inguruari, eta egindako minari.\nGainera, Nafarroako Gobernuak bere konpromisoa agertu nahi du: jarraituko du lan egiten bai Nafarroako Erakundeak Koordinatzeko III. Akordioaren esparruan, bai 14/2015 Foru Legea garatzeko Ekintza planaren eta Plan sektorialen bidez; emakumeen aurkako indarkeria mota guztiak prebenitzen, berriz ere halakorik egon ez dadin. Halaber segituko du baliabideak eta zerbitzuak eskaintzen eta hobetzen. Horien bidez kaltea konponduko da, bizirik atera diren emakumeak eta haien seme-alabak berrindartu daitezen; indarkeriazko esperientziak ikusgai jarriko dira, eta esperientzia horien egia erakutsiko; erraztuko da emakume bakoitzak erreparaziorako eskubidea erabiltzea eta justizian sarbidea izatea; azkenik, lagunduko zaie ahalduntzeko eta berbiktimazioa ekiditeko prozesuetan. Betiere ahalegina eginen da indarkeriaz baliatzen diren gizonek dagokien zigorra izan dezaten.\nErakundeen konpromisoak eta gizartearenak batera joan behar dute. Horregatik, Nafarroako Gobernuak gizartea animatzen du egun honen inguruan indarkeria arbuiatzeko eginen diren ekitaldietan parte hartzera eta egoera honetan dauden emakume guztien aitorpena egitera eta haiek babestera, guztiok lana egin dezagun gizarte solidarioa, zuzena eta emakumeen aurkako indarkeriarik ez duena lortzen”.


Guebenhouse - Wikipedia, entziklopedia askea.\nDiebling, Ernestviller, Hundling, Loupershouse, Metzing eta Puttelange-aux-Lacs\n191 (%45.6) 235 (%56.1)\nGuebenhouse Frantziako udalerri bat da, Mosela departamenduan dagoena, Ekialde Handia eskualdean. 2013an 416 biztanle zituen.\n2007an Guebenhouse udalerrian erroldatutako biztanleak 416 ziren. Familiak 156 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 39 seme-alabarik gabeko familiak ziren, 66 seme-alabak dituzten bikoteak ziren eta 23 seme-alabak dituzten guraso-bakarreko familiak ziren.\n2007an 163 etxebizitza zeuden, 154 familiaren etxebizitza nagusia ziren, 4 bigarren erresidentzia ziren eta 5 hutsik zeuden. 149 etxeak ziren eta 13 apartamentuak ziren. 154 etxebizitza nagusietatik 140 bere jabearen bizilekua ziren, 12 alokairuan okupaturik zeuden eta 2 doan lagata zeuden; 2 etxek bi gela zituzten, 9 etxek hiru zituzten, 26 etxek lau zituzten eta 117 etxek bost zituzten. 133 etxek euren parking plaza propioa zuten azpian. 52 etxetan ibilgailu bat zegoen eta 87 etxetan bat baino gehiago zituzten.\nGuebenhouse udalerriko biztanleria-piramidea 2009an .\n2007an lan egiteko adina zuten pertsonak 278 ziren, horien artean 190 aktiboak ziren eta 88 inaktiboak ziren. 190 pertsona aktiboetatik 167 lanean zeuden (102 gizon eta 65 emakume) eta 23 langabezian zeuden (7 gizon eta 16 emakume). 88 pertsona inaktiboetatik 26 erretiraturik zeuden, 23 ikasten zeuden eta 39 "bestelako inaktibo" gisa sailkaturik zeuden.\n2009an Guebenhouse udalerrian 160 unitate fiskal zeuden, 404 pertsonek osaturik. Pertsona bakoitzeko diru-sarrera fiskalaren mediana urteko 16.565 euro zen.\n2000. urtean Guebenhouse udalerrian 6 nekazaritza-ustiategi zeuden.\nBNF: 152657713 (data)


EHGAM-DOK | 1976-2006 | dokumentazio gunea |: 05_04_21\n> Laburrak: Argitalpenak > AITOR ARANAREN "GAY HZTEGIA"\n'Gay hiztegia' idatzi du Aitor Aranak\nUrola Kostako HITZA, 2005-04-21\nAitor Arana idazleak Gay hiztegia (Txalaparta) liburua aurkeztu zuen atzo Donostian. Arana legazpiarra da eta Urrestillan bizi da gaur egun. Liburua, «gay eta bisexual euskaldunok geure artean hitz egitean erabiltzen dugun hizkera bereziaren kutxa da funtsean».\nPosted by EHGAM at 2:40 pm No comments:\n> Elkarrizketa: AITOR ARANA > "HETEROSEXUALEN ARTEAN OHARKABEAN HITZ HOMOFOBO ASKO ESATEN DIRA"\n«Heterosexualen artean oharkabean hitz homofobo asko esaten dira»\n'Gay hiztegia' argitaratu berri du, Euskal Herriko gay giroko hitz, esamolde, talde, film eta liburuak biltzen dituen hiztegia.\nBerria, 2005-04-21 # Unazi Zubeldia, Donostia\nAitor Aranak (Legazpi, 1963) hamazazpi urte zituenetik dihardu ipuingintzan, haur eta gazte literaturan, helduen eleberrigintzan, itzulpengintzan eta hiztegigintzan. Sarien iturritik edandakoa da, Bilintx, Baporea, Azkue eta Txomin Agirre sariak irabazi baititu, besteak beste. Orain Gay hiztegia hitz eta esamoldeen bildumarekin euskal gay kulturaren normalizazioa, gizartearen onarpena irabazi nahi du.\nNondik nora sortutako proiektua da Gay hiztegia?\nEHGAM izan da proiektuaren sortzailea. EHGAMeko fundatzaile historikoetako batek, Imanol Alvarezek, aipatu zidan 80ko hamarkadatik horrelako lan bat bideratu nahian zebiltzala. Eskaintzari baiezkoa eman nion, baina garbi utzita ez nuela lan txiki bat egin nahi.\nEta nola eman diozu gorputza lanari?\nHiztegia bi hanka dituen umea da. Alde batetik iturri bibliografikoak erabili ditut, Ramon Etxezarretaren Hiztegi erotikoa, Iñigo Lamarka eta Iñaki Mendigurenen lanak... Bestetik, elkarrizketen bidez lortu dut informazioa. Bikotekide euskalduna duten zazpi gay euskaldunek onartu zidaten elkarrizketa egitea, eta horrek hiztegia asko aberastu du. Pena dut, ez dudalako emakumerik lortu hiztegian hitz lesbikoak argitaratzeko unean.\nAskok zalantzan jartzen dute euskal gay hizkera. Hiztegi honek erakutsi du, ordea, euskal gay hizkera badela.\nHitz egiten den neurrian, euskal gay hizkera badago. Egia da euskal gay munduan, gizartean gertatzen den moduan, euskara minoritarioa dela. Baina lan honetan, esaterako, 1.322 hitz eta esamolde bildu ditugu, eta garbi dago espainierazko gay hizkerak duen indarrik ez badu ere, euskal gay hizkera erabiltzen dela. Donostian, Urumea inguruan, esaterako, gay ugari ibiltzen dira ligatu nahian; horri errekamari lanetan ibiltzea deitzen zaio. Garbi dago, beraz, hizkera propio bat baduela.\nGay hiztegia, hala ere, ez da hiztegi soila, ez da ohiko hiztegia.\nEz, nik ez nuen nahi hiztegi soila izatea, ez nuen egin nahi gay hizkeraren hitz eta adjektibo zerrenda hutsa. Nahi nuen euskal gay hizkeraren, euskal gay kulturaren kutxa moduko bat izatea. Horretarako sartu ditut hitz, adjektibo, eta esamoldeez gain, Euskal Herriko probintzietan eratu diren gay eta lesbianismoaren inguruko taldeak, eta gai honen inguruan argitaratu diren liburu eta film aitzindariak.\nNafarroan edo Lapurdin, esaterako, euskal gay hizkera ez da berbera. Kasu horietan zer irizpide erabili duzu?\nHiztegi honetan ekialdea eta mendebaldea azaltzen dira, nabarmen; baita erdialdea ere. Badira esamolde batzuk Bizkai aldean bidea egin dutenak; Nafarroa aldean sortutakoak ere badaude, eta beste asko eta asko Gipuzkoa aldetik iritsi dira, neurri batean, idazten aritu garen gehienak ere gipuzkoarrak garelako. Hala ere, saiatu naiz Lapurdi, Nafarroa Beherea eta Zuberoan ere eskua sartzen, baina iparraldearen oihartzuna oso txikia izan da; hamar bat hitz bildu ditut, asko jota.\nBaina bidea, behintzat, ireki duzu.\nBai, bai. Hiztegi hau lehen adreilua da, euskal etxean lehen adreilua ipini dugu, baina, dudarik gabe, osatuz joango gara. Hiztegigintzan beti esaten da hiztegi bat inoiz ezin dela bukatu. Hiztegia inprimategian sartu genuenean hitz batzuk ate joka geratu ziren, irakurleari ere hitz batzuk irakurtzean berak erabiltzen dituen beste batzuk etorriko zaizkio gogora... Horiek ere jasotzea interesgarria izango da.\nOrain arte zergatik ez da horrelako lanik egin?\nNik ere hori daukat buruan. Pena daukat orain 25 edo 50 urte horrelako hiztegi bat egin ez izana, eginda egon balitz, hainbat kontzeptu ikusi ahal izango baikenituzkeen, eta garapena aztertuko baikenukeen. Baina, tira, gutxienez hemendik aurrera gay hiztegiak egiten direnean, honekin alderatu ahal izango dute. 200 urte barru gai honen inguruan gizarte egoera aztertu nahi duenak euskarri bat izango du.\nHiztegian lesbianen mundua aparte antzean geratu da. Lesbianekin antzeko lanik egiteko asmorik badago?\nNik dakidala ez. Baina, ni saiatu naiz topatu dudan guztia sartzen. Gay hiztegiarekin, nolabait, saiatu naiz lesbianei, bisexualei eta transexualei eserlekua eskaintzen, denak islatuta daude. Hala ere, etorkizunean hiztegi lesbikoa egin beharko litzatekeela uste dut; horren iturri bibliografiko bat gay hiztegi hau izan daiteke, gainera.\nHitz asko homofobiarekin lotutakoak dira oraindik. Errealitate horrekin ere topo egingo zenuen, noski.\nHeterosexualen artean, oharkabean, hitz homofobo asko esaten dira. Hor daude, esaterako, gizonezkoen artean erabiltzen diren maritxu, maritxukeria eta maritxutxisteak hitzak. Ni, hala ere, saiatu naiz hitz horiek guztiak bildu, eta homofobo diren neurrian, deskripzio edo azalpen hori gehitzen.\nPosted by EHGAM at 9:35 am No comments:\n> Laburrak: Argitalpenak > AITOR ARANAREN "GAY HZT...\n> Elkarrizketa: AITOR ARANA > "HETEROSEXUALEN ARTE...


Babirusa - Wikipedia, entziklopedia askea.\nBabirusak suidoen familiako ugaztun artiodaktiloen genero bat dira. 80 cm altu izaten dira eta 1 m inguru luze. Oso ile urria dute. Letaginak, behekoak eta goikoak, gora begira izaten dituzte. Emeak letagin txikiak ditu; arrari, berriz, etengabe hazten zaizkio, goraka eta atzeraka bihurrituta, zenbaitetan kopetako azala zulatzeraino.\nLandareak eta ugaztun txikiak janez elikatzen dira. Egunez lotan egoten dira eta gauez irteten dira jatera. Sulawesi, Boru eta Anboina uharteetako oihanetan bizi dira, talde txikietan.\nBuruko babirusa (Babyrousa babyrussa)\nBola Batuko babirusa (Babyrousa bolabatuensis)\nSulawesi iparraldeko babirusa (Babyrousa celebensis)\nTogian uharteetako babirusa (Babyrousa togeanensis)\nPaleobiology Database: 103839


UDAL ZUZEMENAK ERRAZAGO EGITEKO BALIO DUEN TRESNA : Zazpi aldizkaria\nUDAL ZUZEMENAK ERRAZAGO EGITEKO BALIO DUEN TRESNA\n2014an sortu zen Irun Txartela, eta, ordutik, gero eta aukera gehiago ematen ditu Administrazioarekin zuzenean eta erraz etxetik atera behar izan gabe harremanetan jartzeko. Horrela, dagoeneko 20.000 irundarrek egin dute zuzemenen bat Herritarrentzako Arreta Zerbitzuaren bidez txartela erabiliz.\nInformazioaren Gizarteko eta Herritarren Parte Hartzeko ordezkari Mónica Martínezek azaldu duenez, “Irun Txartelaren erabiltzaileen erdiak baino gehiagok erabiltzen dute tresna hori Administrazioarekin harremanetan jartzeko. Oso kopuru handia da hori, eta adierazten du sistemak arrakasta handia duela irundarrek arinago eta errazago egin ditzaten Udalarekin egin beharreko zuzemenak”.\nZehazki, dagoeneko 38.457 txartel banatu dira urte hauetan, eta haien % 52 sartu dira egoitza elektronikoan bertan egin daitezkeen zuzemenetako bat egiteko –ehun zuzemen baino gehiago daude eskura egoitza elektronikoan–. Gainera, kopurua gora doa, eta, 2019an, lehen aldiz, 15.000 zuzemenetik gora egin ziren Internet bidez, aurreko hilabetean baino % 22 gehiago.\nIrun Txartela martxan jarri zenean, atzean gelditu ziren onartutako ziurtagiri elektronikoek ematen zituzten arazoak, erabiltzen zailak baitziren herritarrentzat, eta online tramitazio zerbitzu aurreratuen erabilera hazten hasi zen -2008an hasi zen Udala online tramitazio zerbitzua ezartzen, eta, ordutik, pixkana-pixkana hobetzen joan da-: 2013an, eskabideen % 2 aurkeztu ziren elektronikoki Udaleko Erregistro Nagusian; 2019an, goranzko joerari esker, % 30,5; eta, 2020an, % 54,5, pandemia irauten ari den bitartean bitarteko telematikoen erabilerak gora egin duelako batez ere.


Maixa Zugastik 'Hostoen hezurdura unatua' poema liburua plazaratu du - Hernani - Kronika.eus\nMaixa Zugastik 'Hostoen hezurdura unatua' poema liburua plazaratu du\nKronika - Erredakzioa 2021-06-12 00:00\nMaixa Zugastik beste liburu bat argitaratu du.\nHiru ataletan bildu ditu 30 poema isiltasuna, hitza eta zarata erdigune hartuta atal bakoitzean.\nMaixa Zugastik Hostoen hezurdura unatua poesia liburua aurkeztu berri du maiatzean. Tolosan jaio, Hernanin bizi eta Aratz ikastetxean literatur irakasle da Zugasti eta bere idazle ibilbidean, azken bost urteetan, lau liburu argitaratu ditu: Irun Hiriko Literatura saria irabazi zuen L.A.A. eleberria, 2017an; Ahotsak eta itzalak, 2018an; Tximeletak hondartzan, 2019an; Eta orain Hostoen hezurdura unatua.\nDuela lau edo bost urte idatzitako poemak bildu ditu Zugastik. Hiru ataletan dago banatuta eta bakoitzak 10 poema ditu.\nIsiltasunari buruzkoa da liburuaren lehenengo atala. Gizartean nahiko kontzeptu «ezkorra» dela uste duela azaldu du idazleak, «askotan bakardadearekin, hutsunearekin, heriotzarekin... lotzen dena».\nBigarren blokea hitzari buruzkoa da Zugastiren esanetan: «Garai gogorra da hitzarentzat, manipulaziorako tresna bihurtuta ageri da. Interesen arabera errealitatea moldatzen du». Horren aurrean, hitzen ezagutza pentsamendua sakonago bat izateko aukera ematen duela azpimarratu du.\nHirugarren eta azken atalak zarata du erdigune. Idazleak azaldu duenez, «bizi dugun gizarte zaratatsua» du oinarri. «Benetan onak diren tresna eta gauza asko antolatu ditugu, baina zaratatsuak bihurtu ditugu. Algoritmoen menpe jarri ditugu kultura, komunikabideak eta sare sozialak, eta gizarte zaratatsu bat eraiki dugu», azaldu du.\nHorri buruzko gogoeta egiten du Zugastik poemetan, eta zarata sufrimenduarekin, beldurrarekin, gezurrarekin edo oroitzapenekin agertzen dela azaldu du.


Rawya Rageh: «Sirian milioika lagun bizi dira laguntzaren menpe» | Mundua | Berria\nRawya Rageh. Kazetaria\n«Sirian milioika lagun bizi dira laguntzaren menpe»\nMartxoko su-etenak egoera baretu badu ere krisi humanitarioak okerrera egin duela nabarmendu du Ragehk, eta GKE-ek ez dutela nahikoa baliabide behar guztiak asetzeko.\nErrusiak eta Siriako Gobernuak egindako 18 gerra krimen biltzen dituen Ez dago guretzat segurua den tokirik. Legez kontrako erasoak eta desplazatuak Siria ipar-ekialdean txostena kaleratu berri du AI Amnesty International erakundeak, eta Rawya Rageh (Kairo, 1981) kazetari eta ikertzailea izan da haren egileetako bat.\nZer aurkitu zenuten Sirian?\nGure egiaztatze taldeari eta jasotako lekukotzei esker, lortu genuen Siriako eta Errusiako armadek Idliben, Alepon eta Hama probintzietan egindako hainbat eraso baieztatzea. Horrez gain, eskola eta erietxeen aurka egindako erasoak dokumentatu genituen, eta baita azken hilabeteotan borrokak gogortu izanak eragindako kaltea ere, abendu eta martxo hasiera bitartean. Borroken ondorioez ari naizenean, ez naiz soilik ari zibilen eta azpiegituren aurkako bonbardaketez, baita erasoaldiek eragindako milaka desplazatuez ere. NBE Nazio Batuen Erakundeak berak ohartarazi du gatazka hasi zenetik piztutako giza krisirik larriena dela Siriako desplazatuena.\nHan dauden gobernuz kanpoko erakundeei esker lortu ditugun lekukotzek testuinguru ankerra deskribatzen dute: gainezka eginda dauden kanpalekuak; hori jakin arren kanpaleku horietara jo beste aukerarik ez duten milaka lagun; jende horri guztiari laguntzeko nahikoa baliabiderik ez duten ekintzaile eta erakundeak, zeinak presiopean sentitzen diren egoera zein den egunero ikusten dutelako.\nNabarmendu nahiko nukeen beste puntu bat da desplazatuentzat eta giza laguntzarentzat zabaldutako korridore humanitarioarena. NBEren aginduz egin zuten hura, eta beharrezkoa ikusten dugu aurrerantzean ere zabalik jarraitzea.\nTxostenean, Siriako Gobernuak eta Errusiak egindako gerra krimenak ikertu dituzue, baina ez jihadisten eta Turkiaren aurkako salaketarik. Zergatik?\nEraso jakin batzuk ikertu eta nork egin zituen argitzea zen gure helburua, eta, ikerketak aurrera egin ahala, frogatu ahal izan dugu Errusiak eta Siriako Gobernuak egin zituztela aipatu erasoak. Beraz, hasieratik zen gure asmoa eraso jakin horiek ikertzea, eta ez Siriako gerran orokorrean egindako krimenak.\nTxostena irakurri ez duenak pentsa lezake gerra batean halakoak gertatzen direla, izan daitezkeela albo kalteak.\nErasook gerra krimenak izan direla diogu jopuntu horietako asko base militar edo bestelako azpiegitura militarretatik urrun zeudelako, eta, beraz, zibilak izan dituztelako helburu hasieratik. Horrez gain, ez dugu ahaztu behar nazioarteko legediak babes berezia ematen diela osasun azpiegiturei eta haurrei, eta hori ere urratu egin dute Sirian. Ez dugu ahaztu behar txostenean 18 eraso bakarrik jaso ditugula, eta hori Siria ipar-mendebaldean egindako eraso guztien zati txiki bat besterik ez da.\nErrusiak eta Siriako Gobernuak etengabe eraso diete oposizioaren kontrolpean zeuden eremuei, nahiz eta jakin horietan zibilak besterik ez zegoela. Erabaki hori hartu zutenean, ondo baino hobeto zekiten nazioarteko legedia urratzen ari zirela, eta, hala ere, aurrera jarraitu zuten. Eredu bat ikusi dugu azken urteetan, non etengabe jo duten azpiegitura zibilen aurka horiek suntsitzeko helburu bakarrarekin. Zer lortzen da eskolak eta erietxeak suntsituz? Bada, argi dago: halako azpiegiturarik gabe, herritarrek ezin dute eremu horietan bizitzen jarraitu, eta, beraz, beste norabait joatea beste aukerarik ez dute.\nNola daude gaur egun Idlib eta Alepo?\nMartxo hasieran adostutako su-etenak indarrean jarraitzen du. Egia da izan direla eraso txikiak tarte honetan, baina, oro har, aldeek errespetatu egin dute akordioa. Krisi humanitarioa da orain arazo larriena. Egia da su-etenak modua eman duela ehunka lagun etxera itzultzeko, baina ez dugu ahaztu behar abendua eta martxoa bitartean milioi bat pertsona inguruk egin behar izan dutela ihes etxetik, eta horietatik gehienak kanpalekuetan bizi direla oraindik.\nOso kezkatuta gaude. COVID-19ak are zailago bilakatu du gainezka egindako kanpalekuetan bizi direnen egunerokoa. Familia asko oso gaizki bizi dira, dendetan edota eraikitzen bukatu gabeko etxeetan. Ez dugu ahaztu behar, era berean, jende asko itzultzeko beldur dela, bere herria gobernuaren kontrolpean egon daitekeelako edota haren esku eror daitekeelako luze gabe. Izan ere, frogatuta dago gobernuaren indarrek bahitu, torturatu eta exekutatu egiten dituztela oposizioaren kontrolpean egondako eremuetan bizi izan direnak, eta are gehiago haiekin nolabaiteko elkarlanean aritu direnak.\nBeraz, itzuli nahi dutenetako asko ere harrapatuta daude.\nOso zaila da herritarren beharrak asetzea Siria ipar-ekialdean. Azken hilabeteotako erasoen gorakada baino lehenago, eta milioi bat desplazatu eragin dituzten borroken aurretik ere, ipar-ekialdeko siriar gehienak nazioarteko laguntzaren menpe bizi ziren. Beraz, giza laguntzarako erakundeen esku geratu da inguru hartan bizi diren milioika lagunen oinarrizko beharrak betetzeko lana. Horrez gain, bortizkeria handitzearekin batera, nazioarteko gobernuz kanpoko erakundeetako langileak eurak desplazatu bilakatu dira, eta azpiegiturak lekualdatu edo desegin behar izan dituzte.\nErakundeak ez dira iristen behar guztiak asetzera. Batetik, larrialdiei aurre egin behar diete, desplazatu berriei aterpea eskainiz eta osasun arreta emanez; eta, bestetik, epe luzeko beharrak ere bete behar dituzte, hezkuntzarena, besteak beste.


CBASK – Club Baloncesto Alsasua – Altsasuko Saskibaloi Kluba\nLarunbat honetan, hilak 20, egun bikaina izan daiteke CBASK taldearentzat eta zure laguntza behar dugu. 16:45etan senior mailako lehenengo bi lehen taldeen arteko partidua. Lehenengoa, Lizeo Monjardin, 9 garaipen eta porrot bat. Bigarrena, CBASK Altsasu, 9 garaipen eta porrotik ez.\nZATOZ ZELANDIRA ETA ANIMATU GURE TALDEA. GUZTIOK ELKARREKIN LORTUKO DUGU!!!\nJuanjo Marin Memoriala ospatuko dugu\nAurten Juanjo Marin Memoriala goizetik hasiko da. Denak gonbidatuta zaudete! Zuen zain egonen gara!\nCBASK-ko ohiko bilera orokorra\nAzaroaren 23an, osteguna, C.B.A.S.K Club Baloncesto Alsasua-Altsasuko Saskibaloi Kluba-ko ohiko bilera orokorra ospatuko dugu.\nOrdua: 1. deialdia 19:00etan eta 2. deialdia 19:05etan.\nTokia: Iortia kultur gunean.\nUrteko balantzea. Egindako jardueren laburpena.\nDatorren urterako helburu eta jarduerak.\nCBASKen zuzendari-batzordea berritzea.\nSaskibaloi sustapenean denok dugun interesagatik zu etortzea espero dugu.\nTxapeldunorde senior mailan bigarren urtez jarraian\nOberenako polikiroldegian jokatu zen gizonezkoen Senior mailako finalean Megacalzado Ardoi izan zen txapeldun CBASKeko irabazi ondoren.\nLarunbatean jokatu ziren finalerdiak. Bi partidu zirraragarri eta berdintasunez beteak. Denetarik egon zen eta bi taldeak irabaziz joan ziren partiduan, Megacalzado Ardoik Escaleras Aguerriri 57-67 irabazi zion.\nBigarren finalerdian etxeko Oberenak lehengo denboraldiko txapeldunordea zuen aurrean, CBASK. Partidua berdinduta igaro zen hasieratik bukaera arte alde txikiekin bi taldeentzat. Azkenean, Altsasukoak hobe aritu ziren eta partidua irabazi zuten 67-69.\nFinalean, Megacalzado Ardoi oso ondo hasi zen eta hori izan zen partiduko kakoa Zizur Nagusikoak CBASKeri irabazteko. Altsasukoak erreakzionatzen zuten bakoitzean, urdinak aurre egiten zieten. Bukaeran, Megacalzado Ardoik irabazi zuen 51-57.\nBaskonia – Valencia Basket partidura joan ginen\nMartxoaren 5ean Vitoria-Gasteizko Buesa Arenan jokatu zen Baskonia eta Valencia Basketen arteko partidura joan ginen.\nPartidu zirraragarri bat ikustera 90 pertsona baino gehiago bertaratu ginen. Atsedenaldi batean gure bi jokalarik, Eider eta Imanolek, jauzi libreetako lehiaketa batean parte hartu zuten.\nPartidua bukatu zenean, pistara jeitsi ginen eta argazki bat atera genuen Aker maskotarekin.


Baga Biga: Rebecca Blacken 'Friday' abestiak Justin Bieber gainditu du, YouTuben\nRebecca Blacken 'Friday' abestiak Justin Bieber gainditu du, YouTuben\nNerabe kaliforniarraren aurrekontu txikiko bideoak 10o milioi bisita baino gehiago izan ditu YouTuben joan den otsailaren 10ean argitaratu zutenetik.\nAsteburuari buruz hitz egiten du Rebecca Black artista gazteak "Friday" abestian. Kantu horren bideoak, hain zuzen ere, arrakasta ikaragarria izan du YouTuben eta 13 urteko abeslariari ospea eman dio.\n"Friday" Lady Gagaren "Born This Way" eta Justin Bieberren "Pray" bideoak baino gehiago ikusi dute erabiltzaileek, Visible Measuresen aburuz.\nHala ere, Visible Measuresek gaineratu duenaren arabera, bideoak izan dituen kopiak, parodiak eta moldaketa kontuan izanez gero,guztira, 200.000 mila bisita baino gehiago izan ditu.\nGagaren bideoak, berriz, 180 milioi bisita jaso ditu eta Bieberrenak, 65 milioi.\nBlacken lana sinplea dela esan dute hainbat adituk, baina kaliforniarrak Appleren iTunes dendan milaka salmenta lortu ditu eta AEBetan, Erresuma Batuan, Australian eta Kanadan gehien saltzen duen artistetako bat da.\nPublicado por Iker Barrena en 12:44


ETXEZ ETXEKO LAGUNTZA ZERBITZUA - Iragarki Laburrak\nOro har menpeko pertsonen arreta eta zaintzea Donostia eta inguruan; ospitalean eta etxean gauak ere bai.\nLan-esperientzia egiaztatua eta C.V. dut eskuragarri. Deitu kompromisorik gabe zalantzak argitzeko eta azalpenak emanen dizkizut.\nLanpostua: Familia Langilea, Etxez etxeko zerbitzuak,\nKontratu mota: edozein


OpiniÃ³n: Erramun Osa\nZiklo baten amaiera\nDuela hogei urte, lanetik bueltatu berritan, telebistan etengabe errepikatzen ari ziren irudiei erreparatu nien. Ezin nuen sinetsi! Nolatan egin zezakeen hegazkin batek eraikin baten kontra? Eta hasierako harridura kezka bilakatu zen ikusirik bortxazko erasoa zela, toki esanguratsuen aurkako erasoa, eraikinak eraistea eta milaka zibil hiltzea helburu zuena... Harrezkero, irudi lausoa duen mugimendua akabatzera bideraturiko ekintza orok ez du sakoneko arazoa bideratzea lortu. Aitzitik, gorroto horrek, sakon-sakoneko erroak eta arrazoiak dituena bere horretan dirau... mugimendu horren finantzaketan esku hartzen zuten eta duten herrialdeek, hala nola Persiar golkoaren inguruko erregimen batzuek, tartean segitzen dutela.\nAfganistan inbaditu zuten, herrialde horrek EIri ematen zion babesa aitzakiatzat hartuta. Hogei urte geroago, ordea, duela hogei urte boteretik iraitzitakoak bueltatu dira, aldarte eta indar handiagoz. Arazoa da egonkortasunik ezin dela erdietsi munduan lurraldeek garatzeko aukerarik ez badute eta bestelako lehentasunak dituzten handikien jolasleku bihurtzen badira. Horrela, ez da kasualitatea arestian aipaturiko golkoaren bueltan dauden zenbait erregimen Afganistango gobernu berria aitortzea, ez eta zenbait potentzia tartean egotea ere, besteak beste, lurralde hori aberatsa delako egun estrategikotzat jotzen diren hainbat lehengaitan.\nMuturreko mugimenduak, erlijiosoak zein politikoak, indartu dira munduan barrena, genero berdintasunaren edota dibertsitatearen kontrako mezuak gero eta sarriago, ozenago eta ageriago entzuten dira nonahi eta nolanahi. Azken finean, gizartearen ikuspegi jakin bat inposatzea da kontua. Horretan, mendebaldeko herrialdeek porrot egin dute, mendebaldeko printzipio eta ikuskerak ezartzen saiatu direnean, bestelako ibilbidea eta printzipioak dituen gizarte batean... eta jarrera horrekin batera, beste joera bat ere indartzen ari da, bestelako jarraibideak munduan ezarri nahian ari dena.\nIzurriteari aurre egin behar izan diogun honetan, aukera paregabea izan dugu gizateriak mundu mailan ahaleginak parteka ditzan. Egoskorkeria tarteko, aukera hori ere galtzen laga dugu, lurralde aberatsen eta ez-aberatsen arteko arrakalak areagotuz. Esperantzarik eta etorkizunik eza, galtzeko ezer ez izatea da muturreko mugimenduek oldartzeko eta nabarmentzeko baliatzen duten heldulekurik sendoena.\nIzua, samina eta astindua\nMunduaren zaindari bakar bilakatua, bere interes estrategikoen menpeko giza eskubideak, justizia eta herrien eskubideak utzi dituen eta, noiznahi zein nonahi bere lurraldetik urrun dauden herrialdeak erasotzeko ahalmen militar beldurgarrienaren jabe den herrialdeari eraso egin diote. Honenbestez, munduaren segurtasunaren jagole bide den herrialdea ez da gauza bere herritarren segurtasuna bermatzeko, eta ikusi behar izan du, bortxa tarteko, izua hezurretaraino sartuta, hegazkinak eta barruan zihoazen bidaiariak heriotza-eramaile nola bihurtu dituzten.\nNazioarteak, herrialde batzuetan gertatzen ari diren makurkeriak tarteko, albo batera begiratzen du, eta milaka eta milaka pertsona eskubiderik gabe, odolusten uzten ari bada ere, halako injustiziek ez dute bestelako bidegabekeriarik ahalbidetzen ez eta zilegi egiten ere. Ez dago ideia bakar bat, xede bakar bat, justifika dezakeenik lagun hurkoaren heriotza, samina;izan ere, heriotza bakar bat ere ez da gizatasunaren ikuspegitik eramangarri, ez eta onargarri ere.\nEta orain, munduko herritar gehien-gehienak gertatua ulertzen ahalegintzen ari diren honetan, zalantza eta kezka dira nagusi.Izan ere, gertakari lazgarriek mendeku eta gerla hitzak barreiarazi badituzte ere, gertatua hoztasunez eta zuhurtziaz aztertu beharra dago. Alabaina, sorrarazitako egoerak herritar askorentzat onartzen errazak suerta daitezkeen bestelako egoerak ekar ditzake;hartara, AEBek indarrari are indar handiagoa erabiliz erantzuten ohituta daudenez gero, tamalez, heriotzaren, saminaren, katea oraindik ez dela eten aurreikusi behar dugu.\nJazotakoak nazioarteko harremanetan, ekonomian, giza harremanetan zein pertsonen eta garraioen segurtasunean izango dituen ondorioak ikusteko daude;hala ere, nire iritziz, momentuko larrian iragarritakoak baino are apalagoak izango direla iruditzen zait. Alta, behin-behineko aterabide eta adabakiak bazterturik, aukera berdintasunean, herri guzti-guztiak berdintasunean eta askatasunean garatzeko eskubidean, justizia eta demokraziaren irizpideetan aitzina baino ezin eraiki daiteke elkarbizitzarako oinarri sendorik. Gainerakoa oihana da, eta gorrotoa lege bihurtzea.


EHZ, aterpe bat • ZUZEU\nEHZren XXII. edizioa behar zuena bertan behera gelditu da joan berri dugun asteburuan, Lekorneko Garropean festibala prest zuten arren; eguraldi petralak bertaratzekoak zirenen segurtasuna bermatu ezinik utzi zuen antolakuntza.\nErabaki gogorra, nolanahi ere, hartzearekin batera kalte potoloak zekartzana. Gauzak horrela, ostiralean bertan elkartasun erauntsia deitu zuten EHZren alde, eta bai agudo erantzuna jaso ere. Larunbatean iragarri eta atzo burutu, Ipar Euskal Herriko festibalaren aldeko festa izan genuen Donostiako Bukowskin.\nDeialdiak jende andana erakarri zuen eguerdiko bermut solidariora, eta aretoa txikia izanik, asko eta asko bertara sartu ezinik gelditu ziren, aldapa gorako errenkadan. Ehundik gora lagun barruan eta beste horrenbeste kanpoan zirenez, musikari bakoitzak bi txanda egin zituen, bata aterpeko oholtzan eta espaloian bestea, ezinbestez akustikoa azken hau.\nBukowski atarian, espaloian gora eta behera zebiltzanak harri eta zur begiratzen zuten bitartean, errepidea okupatzeraino metatu zen jendea (trafikoa oztopatu gabe, lasai!), EHZko kide batzuek Lekornetik ekarritako tisertak saltzen zituzten bitartean; berdeak eta granateak, Anarik soinean daramana bezalakoxeak. Mordoxka bat saldu ziren.\nEHZren alde egitea geure burua defendatzea da\n“EHZ defendatzea geure burua defendatzea da”, esan zuen Izaki Gardenak taldeko Jon Basagurenek jotzen hasi baino lehen, eta ekitaldia bera metafora bezala ulertu gura izan zuen Andoni Tolosa Morauk, EHZ ehundaka jaialdi txikitan desegin den festibala balitz bezala (edo antzeko zeozer).\nMusikari bakoitzak bizpahiru kantu jo zituen, gehienetan bikotean eta nahasian. Napoka Iriako Mirenek, esaterako, Ander kidearekin jo eta gero -ostiralean dute agurra- Joseba B. Lenoir lagundu zuen, eta honek Jon Basaguren. Anarik Amoranterekin jo zuen, eta Morauk Mursegorekin. Nahia Zubeldiak taldekide Manu Matthysekin -Lumi osatzen dute-, eta Pelaxek festari bukaera eman zion Trenor DJarekin…\nAnder Mujikak eskerrak eman zizkion Bukowskiri -eragozpen askori egiten die aurre zuzeneko musika eskaini ahal izateko-, proposamena jaso orduko ateak irekitzeko prest agertu izanagatik , eta ekimenaren bultzatzaile nagusietako batek, Anarik, bertaratutako guztiei. Jendearen erantzunak erakusten du, EHZko ordezkari batek azaldu zuenez, festibalak aurrera egin behar duela.\nOholtzako jardunari buruz ez dugu besterik esango -eta kantuez ezer ez-, ez bada elkartasun festa musikarien beraien ekimenez sortu zela esateko. Une latzetan ikusten ei da zerk inporta digun benetan, zeren alde egiteko prest gauden, eta atzoko elkartasun keinuari erreparatuta esan dezakegu euskal eszena bizirik eta, berea defendatuz, aurrera jotzeko gogoz dagoela.\nDonostiako Bukowskik aterpea eskaini zion atzo EHZri, eta bidea ireki die gainontzeko babeslekuei ere. Orain, bi modu daude festibalaren alde egiteko; bata, irudimena erabili eta ekimen ezberdinak antolatuta; bestea, sosak emanez.


Berriak - UV LED DESINFEKZIO TEKNOLOGIA-UV-C LED teknologia - Hurrengo iraultza?\nUltramoreak (UV) desinfektatzeko teknologia izan da azken bi hamarkadetan ura eta airea tratatzeko izar nagusia, neurri batean produktu kimiko kaltegarriak erabili gabe tratamendua emateko duen gaitasunagatik.\nUVak argi ikusgaiaren eta erradiografia artean espektro elektromagnetikoan erortzen diren uhin luzerak adierazten ditu. UV sorta gehiago UV-A, UV-B, UV-C eta Vacuum-UV bereiz daiteke. UV-C zatiak 200 nm - 280 nm bitarteko uhin luzerak adierazten ditu, gure LED desinfekzio produktuetan erabilitako uhin luzera.\nUV-C fotoiak zeluletan sartzen dira eta azido nukleikoa kaltetzen dute, ugaltzeko gai ez direnak edo mikrobiologikoki inaktiboak bihurtuz. Prozesu hori naturan gertatzen da; eguzkiak horrela egiten duten UV izpiak igortzen ditu.\nHotzagoetan, argi igorleek diodoak (LED) erabiltzen ditugu UV-C fotoi maila altuak sortzeko. Izpiak birusetara, bakterioetara eta beste patogeno batzuetara zuzentzen dira uraren eta airearen barnean, edo gainazaletara, patogeno horiek kaltegarriak izan daitezen segundotan.\nLEDek pantailako eta argiztapeneko industriak irauli dituzten modu berean, UV-C LED teknologiak airearen eta uraren tratamenduan soluzio berriak, hobetuak eta hedatuak eskaintzeko prest dago. Barrera bikoitza, iragazketa ondorengo babesa eskuragarri dago merkurioan oinarritutako sistemak aurretik ezin zirenean erabili.\nLED horiek ura, airea eta gainazalak tratatzeko hainbat sistematan integratu daitezke. Sistema hauek LED paketeekin ere funtzionatzen dute beroa barreiatzeko eta desinfekzio prozesuaren eraginkortasuna hobetzeko.


Elortegiren 'El Vasco' filmaren azken ikutuak Bermeon - bizkaie.biz\nBizkaie! 2021-10-19 12:26 Zinemea\nEzustekorik ez badago, 2022. urtean lehenengoz erakustea da asmoa.\nErretratua (Pausoka) | Ikusi handiago | Argazki originala\nArgentinako Kordoba eta Mendoza probintzietan bost asteko filmazinoa egin ondoren, Jabi Elortegi zuzendari bermeotarra eta lantaldea Bizkaiko kostaldean dabil filmaketa lanetan, gaur, urriak 19, amaitzekotan. El Vasco euskal-argentinar koprodukzinoa (Pausoka Entertainment, Prisma Cine, Oeste films eta El Vasco La Película AIE), ezustekorik ez badago, 2022. urtean lehenengoz erakustea da asmoa.\nEITBren babesa dauen filman Jabi Elortegi da zuzendaria eta beharrean dabiz Xabi Zabaletaren eta Arantxa Cuestaren gidoi batean oinarrituta.\nAktoreen artean dagoz Joseba Usabiaga, Eduardo Blanco, Itziar Aizpuru, Inés Efrón eta Laura Oliva; Itziar Ituñok, barriz, kolaborazino berezia egingo dau, egunotan Bermeon filmauko dabena.\nEl Vasco filman Mikel 35 urteko lagunaren bizipenak dira ardatz. Euskadin biziteaz itota, lan barik eta neska-lagunak agur esan ostean, online bidez ezagutzen dauen osaba baten gonbidapena onartuko dau Argentinako herri galdu batera joateko. Mikelek ez ekian herri horretako bizitzea Euskal Etxearen inguruan sortzen dala. Gainera, izeko komatik izartu eta nebea dalakoan ekingo deutso; ordutik aurrera, Mikelek zeozelako Euskadi batean itota ikusiko dau bere burua, Argentina erdian.\nBermeotarra telebista eta zinema zuzendaria da, Pausokarako lan egiten dauena eta, besteak beste, film luzeen artean, Zorion perfektua (2009) eta Go!azen (2008) eta telesailen artean Aitaren Etxea Pausokak Euskal Telebistarentzat sortutako euskal telesaila.\nHorrezaz gan, Balbemendi Euskal Telebista eta Pausoka Entertainmentek sortutako misteriozko telesaila da; 2006 eta 2008 artean, denporaldi bi emon zituen.


Merkataritza - Zer egin | Aukeratu Kostaldea\nSan Antonen magalean, San Antonen babexean.\nGure kale estuetan kalitatezko aukera zabala aurkituko duzu.\nBabestu bertako komertzioa:\nHerri txikia izanagatik, merkataritza eta ostalaritza jarduera handia dago Orion. Mota askotako establezimenduak aurkituko dituzu: elikadura, moda, zerbitzuak, osasuna, inprimategiak, tabernak, jatetxeak, liburudendak, etxeko hornidura… Herritik atera gabe eskuratu ahal izango duzu beharrezko guztia. Arkupe merkatarien eta ostalarien elkarteak hainbat ekitaldi antolatzen ditu urte osoan.\nDenda espezializatuen aire zabaleko merkataritza-gune handia (EU).\nNork esango luke Zarauzko Alde Zaharrean hainbeste saltoki daudela, hain ugariak eta hain kalitate handikoak. Aire zabaleko merkataritza-gune handia da Zarautz; denetarik aurki dezakezu bertan: diseinuzko jantzi bat, delicatessen kontserba bat… eta beste hamaika gauza; xehetasun zainduak, arreta pertsonalizatua eta kalitatea aurkituko dituzu establezimenduetan. Eraikin deigarri txukunak daude herrigunean, kalexka ederrak, eta xehetasun esklusiboak dituzten dendak. Modan, oinetakoetan, edergintzan, kirolean, dekorazioan eta artisautzan espezializatutako saltokiak… Ezin tentazioari eutsi.\nGERTU elkartea, Zumaiako merkatari eta ostalaritza elkartea, 1998an eratu zen, Zumaiako merkataritza-garapena sustatzeko eta dinamizatzeko, merkataritza txikiaren egiturak biziberritzeko zeregin aktiboa izateko asmoz.\nZumaiako merkatariek kalitate handiko produktu eta zerbitzu sorta zabal baten eskaintza eta tratu pertsonalizatua uztartzen dituen merkataritza eredua eskaintzen dute. Horrekin guztiarekin batera, kontsumitzailearen beharretara egokitutako merkataritza gunea eskaintzen da.\nTestuinguru horretan, tokiko merkataritzaren etorkizunari arrakastaz aurre egiteko funtsezko pieza gisa aurkezten da GERTU elkartea.


Imaz: "Ingurumen agintarien erabakiarekin eztabaidaren beharra gainditu da" - Petronor\nALBISTEAK Imaz: “Ingurumen agintarien erabakiarekin eztabaidaren beharra gainditu da”\nMarcos Cucó berari zuzendutako eta otsailaren 20an Udaletxean entregatutako gutunean, Josu Jon Imazek gogorarazten du: “iaz antzerako ekintza batean parte hartu ahal izan genuen, Meatzari entzunaretoan, alderdi horiek aurkeztu eta eztabaidatzeko. Harez geroztik, zorionez, denbora igaro da. URF proiektuak ingurumen azterketa zehatz eta zorrotz bat jasan zuen, Ingurumen Baimen Bateratuaren prozesuan (AAI), eta iragan azaroan gainditu zuen hura.”\nIdatzi horretan, Petronoren presidentea denak hauxe dio: “azterketa horren bukaeran, proiektuak Europako ingurumen lege zorrotzenak ere betetzen dituela ondorioztatu da. Gainera, Eusko Jaurlaritzaren Ingurumen Sailak gainditu eta egiaztatu du, zure alderdi politiko beraren erakundeko karguek zuzentzen dutena, beraz, haren emaitzan sinesteko beste elementu bat gehiago izango da hori, nire ustez.”\nEra berean, azpimarratu du “Zu partaide zaituzten Udaletxeak eta Gobernuaren Bilkurak ere orain gutxi onartu ditu beharrezkoak ziren baimen guztiak, jarduera eta eraikuntzakoak,URF (Fuela murrizteko unitate) proiektua egiten hasteko, eta Petronor proiektuaren etorkizuna bermatuko duen inbertsioa burutuko da, inguruan enplegu ugari sortuko dira eta jarduera ekonomikoa piztuko. Zure alderdiak zuzentzen duen Muskizeko udalak proiektu hau sinatu izana haren berme osagarria da.”\nDagoeneko, proiektuaren fasea beste bat da eta, ondorioz, Petronoren zuzendaritzaren ustetan “zuk proposaturiko eztabaida batean guk parte hartzea ez da formaturik onena azkenean, zorionez, ingurumen agintariek eta zure Udalak berak gainditu duen alderdi bati buruz eztabaidatzeko. Beraz, idatzi honen bidez jakinarazten dizugu gu ez garela han egongo.”\nIdatziaren bukaeran, Petronor “proiektuaren inguruan beste interesik baduzu, edozein informazio osagarri emateko zure eskura gaude” jakinarazi zaio, eta “hitzaldia-eztabaida ospatuko balitz eta gu hara hurbildu ez izana aipatzen bada, eskertuko genizuke idatzi hau, osoa, han irakurtzea.”


Mikel Plazaola Goiekiko presidente karguan estreinatu da - Beasaingo Udala\nMikel Plazaola Goiekiko presidente karguan estreinatu da\nArgitaratua: 14 Uztaila 2021\nBeasaingo Udaleko ordezkari gisa, Aitor Aldasoro ordezkatu du Goierriko Garapen Agentziaren buruzagitzan\nGoiekik ekainean egindako Administrazio Kontseiluan, Beasaingo Udaleko zinegotzia den Mikel Plazaola Goiekiko presidente berria izendatu zuten. Honela, urte eta erdian Aitor Aldasorok gauzatu duen karguaren erreleboa hartu du Mikel Plazaolak.\nMikel Plazaola, beasaindarra 1978an jaioa da. Humanitate eta Enpresa Zientzietan Lizentziatua da Deustuko Unibertsitatean eta Enpresa Proiektuen Zuzendaritzako Masterrean tituluduna da Mondragon Unibertsitatearen eskutik. 2012 urtetik Tambora Corporation enpresaren bazkide eta Zuzendari Nagusia da. Aurretiaz Merkataritza eta Gerentzia postuetan lan egin du eta Administrazio Publikoan aditua da.\nGoiekiko lehendakari gisa lehen aldiz parte hartu duen ekitaldian, Arantxa Tapia Eusko Jaurlaritzako Ekonomiaren Garapen, Jasangarritasun eta Ingurumeneko sailburuarekin elkartu dira Goierriko Garapen Agentziaren instalakuntzetan. Bileran izan dira Goiekiko zuzendaritza taldeko arduradunak eta Goierri Valley Elkarteko ordezkariak.\nBertan, Goiekik aurrera eraman duen Berrabiarazi proiektua eta jasotako emaitzak aipatzeaz gain, Goierri Valley Elkarteko 2021eko kudeaketa planeko erronka nagusiak azaldu dira; Elkarlanerako sarea, lankidetza sarea, ETEa indartzea, ikusgarritasuna eta notorietatea eta balio erantsizko zerbitzuak. Erronka bakoitzak dituen helburuak eta horiek lortzeko martxan dauden ekintzak aztertu dira eta etorkizuneko lan lerro eta eskualdeko industriaren aukeren inguruan hausnartu zuten bileran.


Lehendakari txit agurgarria –\nLehendakari txit agurgarria,\nNire laneko ibilbidea amaitzean, sensazio gazi-goxoak gelditu zaizkit.\nGoxoak izan ziren partekatu nituen proiektuak, esperientziak eta ilusioak nire Udal Ikastolako lankideekin, euskarazko irakaskuntza eremu publikora zabaltzen. Goxoa ere hezkidetza ezartzeko bidean topatu ditudan emakumeak ezagutzea eta elkarrekin aritzea. Gogorrak ,baina beharrezkoak, izan dira eman ditudan urteak STEILAS sindikatuan bozeramailearen lanean.\nAurreko gobernuek, 2009tik aurrera, Hezkuntza publikoan murrizketa basatiak ezarri zituzten eta langileen ordezkaritza erabat baztertu zuten erabakiak hartzerakoan. Hori dela eta, itxaropenez beterik txalotu genuen “Aldaketa Gobernua”. Zoritxarrez, Irakaskuntza publikoa ez da egon gobernu honen lehentasunen artean, ezta ere sindikatuekin batera lan egitea proiektuak eta araudiak elkarrekin adosteko.\nAlde batetik, nahiz eta abuztuan sindikatuekin sinatutako akordioa betetzeko 2019ko aurrekontuetan finantziazioa pixka bat igo, BPGren %3,2tik %3,4ra, oso urrun gaude UNESCOk aholkatzen duen %6tik. Gobernuari eta Parlamentuari eskatu diogun bezala Irakaskuntza publikorako finantziazio legea izango litzateke bidea behar diren baliabideak bermatzeko gorabehera ekonomikoen arabera egon gabe.\nBeste aldetik, martxan jarri diren proiektuek, gehi biderkatu den burokraziak, gainzamak ekarri dizkie irakasleei. Horrez gain, langileak kontratatzeko araudiak inposatu dira, ordezkaritza sindikalaren iritziaren aurka, eta gaur egun irakaskuntza publikoan lanean aritzeko estatuan dagoen araudi injustuena dugu Nafarroan.\nHala ere, baikorra izan nahi dut. Espero eta desiratzen dut hurrengo legealdian berriro ere zu lehendakaria izatea, beti ere hezkuntza publikoari lehentasuna emateko eta behar den bezala finantzatzeko prest bazaude eta oraingo gobernu programan hezkuntza arloan bete gabe gelditu diren puntuak ( 0-3 doako, unibertsala eta kudeaketa komuna; hizkuntza trataera bateraturako bidea ezartzea; aniztasun trataerarako baliabideak….) eta beste premiazko gaiak adostasunez gauzatzeko.\nJubilatu arren, nire eskola publikoaren aldeko konpromisoak indarrean darrai eta sinetsi nahi eta espero dut lideratuko zenukeen gobernuak horren alde lan egingo duela. Elkar lanerako gertu.\neskola-publikoa, hezkuntza, Lehendakari txit agurgarria, nafarroa\nZer duzu buruan “Lehendakari txit agurgarria”-ri buruz\nfreud 2019-02-20 11:36\nLehendakaria, gobernua… ze hitz potoloak. Ez dago gobernurik, ez ta lehendakaririk, dagoena da Metropoliren kolonia bat. Kolonizaltzaileek kolonizatuak behar dituzte kolonia gestionatzeko, herriari sinestaratzeko hemen “autogobernua” dugulako eta bapatean autogobernu horrek Metropoliren kontra joango balitz, bost minututan, dekretoraen bidez, desegina izango litzateke. Hori da gure autogobernuaren indarra, Egoera hau ontzat hartu ez gero, betiko mantra entzungo da “ados zuerkin, baina bitartean, zer?” Ez dago bitarterik, oraingoa baizik. Eta orain tokatzen zaiguna da gure lurraldeak ingobernableak bihurtzea gobernatzen dituztenentzat. Lehen orientazioa Metropolitik bidaliko dituzten hautestontsiak, Apirilaren 28an hutsak uztea, izan daiteke, edo hobeto esanda, izan behar da. Erresistentziaren erantzuna, non bakarrik kolonak eta hemengo errenegatuak joango lirateke inperialismoari gehientasuna ematera eta modu horretan bi sujetoak argi ta garbi ikusiko genuke, Metropolizaleak eta gurea den Estatuzaleak. Ez daude beste sujeto politikorik -bi bakarrik- ez ta lau edo bost sensibilitate desberdinik herri hontan, dagoena da okupazioaren aldeko jarraitzaileak alde batetik eta beste aldetik okupazioaren aurkako jarraitzaileak.


Ordaindu barik joan da. — Euskara\nAntonio Gonzalez Pacheco, 2014an, Espainiako Auzitegi Nazionaletik ateratzen. JUAN CARLOS HIDALGO / EFE\nMaddi Ane Txoperena Iribarren - Jon O. Urain - Ainhoa Larretxea -\n«Sarri askotan, galdeketetan, gure atzean jartzen zen, eta kolpe handiak ematen zizkigun garondoan. Edozein unetan, ihes egiten bazion, hantxe lepo hezurra hautsita gera gintezkeen sentipena izaten genuen, eta horrek eragiten zuen zinez larritasun handia». Jose Luis Uriz PSNko parlamentari ohiak duela zenbait urte BERRIAri emandako testigantza da, Antonio Gonzalez Pacheco Billy el Niño polizia frankistaren torturei buruz kontaturikoa. 1969 eta 1970 artean torturatu zuen Gonzalez Pachecok Uriz, bertze hainbat poliziarekin batera. «Etenik gabeko galdeketak egiten zizkiguten, eta kolpeka eta ostikoka ibiltzen zitzaizkigun ia beti. Erotzekoa izaten zen hura». Urizenak dira hitzak, baina Billy el Niño-ren eskuetatik pasaturiko edozeinenak ere izan zitezkeen. Frankismoan eta trantsizio garaian atxiloturikoak tartean euskal herritar ugari torturatzeagatik baitzen ezaguna Gonzalez Pacheco Billy el Niño (Aldea del Cano, Espainia, 1946 - Madril, 2020). Atzo goizean zendu zen, 73 urte zituela, koronabirusaren ondorioz, Madrilgo ospitale batean. Ohean hil da torturaren ikurra, epaiketarik izan gabe, eta frankismoko dominak soinean.\nFrancisco Francoren diktadura garaian sartu zen Gonzalez Pacheco Espainiako Poliziara, eta Brigada Politiko-Sozialeko Roberto Conesa komisarioaren bigarrena izatera heldu zen. Atxilotuei eginiko torturengatik egin zen ezaguna, baina horrek ez zuen bere ibilbidea eten: 1977. urtean Rodolfo Martin Villa Espainiako Barne ministroak poliziaren merituaren domina eman zion. Ohiko prozedura izan zen torturekin lotutako poliziak saritzea, ohorez eta diruz: haren ibilbide profesionalean lau domina eman zizkioten Billy el Niño-ri, eta horiek %50 handitu zioten pentsioa.\nTrantsizio garaian gisa berean ekiten jarraitu zuen, haren eskutik torturak jasandako Mikel Kortak BERRIAri adierazi dionez. «Gu atxilotu gintuzten 1978ko azaro bukaeran, konstituzioaren erreferenduma egin baino lehen, eta askatu gintuzten abenduaren hasieran, erreferenduma eta gero». Bederatzi egunez jasan zituen torturak Kortak, eta uste du data esanguratsua dela: «Adierazten du nola torturatu egiten zen demokrazia baino lehen, eta gero». Ez da bereziki poztu haren heriotzaz, uste baitu «ikur» bat baino ez dela Gonzalez Pacheco. Hainbertze urtetan tortura erabili duen Espainiako sistemaren bertze katebegietako bat: «Askoz gehiago gustatuko litzaidake jakitea behingoz hil dena tortura eta inpunitatea bermatzen duen egitura legal, juridiko, mediatiko eta politikoa dela».\n1981ean, Espainiako Polizia Judizialera pasatu zen Billy el Niño, eta urtebete geroago polizia izateari utzi zion. Harrezkero, hainbat enpresa pribatutan aritu izan da segurtasun arduradun gisara, tartean Espainiako Renaultentzat. Urte hauetan guztietan egindako torturengatik ez du erantzun behar izan, eta barkamen eskerik ere ez diote eskatu.\nFrankismo garaiko biktimek amorruz eta etsipenez hartu dute Billy el Niño-ren heriotzaren berri, epaiketarik jaso gabe joan baita. Andoni Txasko Martxoak 3 elkarteko bozeramaile eta krimen frankisten aurkako plataformako kideari justiziarik egin ez izana dolutu zitzaion atzo. «Heriotza honek berriz ere erakusten digu inpunitatea dela nagusi Espainiako Estatuan. Jende hau guztia ohean hiltzen ari da, lasai-lasai, epaitua izan gabe, inpunitate osoan. Senideek izan dezaketen mina errespetatuta, baina guri gogoeta hori baino ez zaigu etortzen burura: kriminal horiek guztiak eta egindako ekintza kriminalak ez direla epaitegietatik igaro».\nEspainiako Gobernuko presidenteorde Pablo Iglesiasek ere «demokraziarentzako lotsagarri» iritzi zion Gonzalez Pacheco sarituta hil izanari, emandako dominak zendu aurretik kendu gabe, «epaitua izan gabe, bere domina eta pribilegio guztiak ukitu gabe». «Barkamena eskatzen diet bere biktimei, demokraziaren eta justiziaren aldeko borrokalariei. Izan zinetelako gara», adierazi zuen atzo Twitter bidez.\nMadril, ikertzearen kontra\nGonzalez Pacheco epailearen aurrera eramateko borroka nekeza izan da. Hogeita hamar kereilatik gora aurkeztu dituzte haren aurka, baina 2019an onartu zuten lehenengoa, «gizateriaren kontrako krimenengatik», haren eta bertze lau polizia frankistaren aurka. Halere, epaiketarik egin gabe zendu da; besteak beste, Espainiako botere exekutiboak eta judizialak oztopatu egin dituztelako haren aurkako ikerketak.\nNazioartean, krimen horiek ikertzen ari den Maria Servini Argentinako epaileak 2013an eman zuen Billy el Niñoatxilotzeko nazioarteko agindua, Jesus Muñecas polizia ohiarenarekin batera. 1971. eta 1975. urteen artean hamahiru pertsona torturatzea leporatzen dio epaileak. Espainiako Auzitegi Nazionalean deklaratu zuen Gonzalez Pachecok, Muñecasekin batera, baina auzitegiak estradizio eskaera atzera bota zuen, argudiatuz tortura delitu horiek iraungita daudela.\nDominak ere ez dizkiote kendu urteotan guztietan. PSOEk eta Unidas Podemosek 2018ko aurrekontu akordioan jaso zuten polizia ohiari dominak kentzeko konpromisoa, baina, bi urte igarota, Espainiako Gobernuak ez du pauso hori eman. Areago, Unidas Podemosek eta PSOEk Billy el Niño-ren zerbitzu orria ezagutaraztearen aurka egin zuten Espainiako Kongresuan aurtengo otsailean, EH Bilduren eskaera bat ezetsita. Haatik, Pablo Echenique Unidas Podemoseko bozeramaileak zehaztu zuen «zalantza juridikoak» zituztelako eman zutela kontrako botoa, eta, horiek argituta, gaia berriro aztertzearen aldeko botoa emango zutela.\nPoliziatik ez da erabat aparte egon urteotan ere: besteak beste, Espainiako Poliziaren Eguneko ospakizunetan izan zen 2018ko urrian, Ciudad Linealeko polizia etxean. Jose Manuel Mariscal de Gante komisarioak gonbidatuta joan zen, eta, Mariscal de Ganteri diziplina espedientea zabaldu zioten. Isabel Zelaa Espainiako Gobernuaren orduko bozeramaileak esan zuen Gonzalez Pacheco «herritar librea» zela eta eskubidea duela gonbidatzen duten tokietara joateko.\nJose Luis Uriz torturatu eta PSNko politikari ohiak salatu du Espainiako Gobernuak «irain» egin diela Gonzalez Pachecoren biktimei: «Sozialista izanik, pena da, orban bat herri honen ezkerrean, medailak jarrita hil izana. Biktimei egindako irain bat da, Pedro Sanchezek eta Pablo Iglesiasek kontuan hartu beharko luketena: zor digute. Ez dakit nola konpentsa dezaketen hori, jada hila baitago, baina modu batera edo bestera eman beharko lukete erreakzioren bat gobernu gisa».\nArgentinako kereilaren babeserako Ceaqua plataformak ere Espainiako Gobernuak polizia ohiari urteetan emandako sostengua salatu du: «Espainiako Estatuak une oro eskaini dion babesaren pean zendu da Billy el Niño». Elkarteak gaitzetsi duenez, «kriminal frankista baten konplize aktibo» den Madrilgo gobernuak «babestu, bultzatu eta saritu» egin zuen Gonzalez Pacheco: «Estatuak berrogei urtez artikulatu eta indarturiko inpunitate politikek galarazi egin dute Espainiako auzitegiek Billy el Niño-ren ekintza kriminalak ikertzea eta epaitzea». Argentinako kereila babesten duen taldeak gogoratu du «diktadura odoltsu haren aurka ekiteagatik Brigada Politiko-Sozialak atxiloturiko pertsona oro bortizki eta krudelki» torturatzen zuela Billy el Niño-k, baina Espainiako Auzitegi Nazionalak hura estraditatzea ukatu zuela 2014an: «Torturengatiko haren aurkako hemezortzi kereila kriminal ere bota dituzte atzera Espainiako auzitegiek». Hilda dagoenez gero, Billy el Niño-ri ezingo diote ardura kriminalik egotzi jada, baina gogoratu dute kereilen prozesuak aurrera jarraituko duela bertze torturatzaile batzuen aurka: «Lanean jarraituko dugu kriminal frankista guztiak ikertuak izan arte, babes judizial eraginkorrerako eskubidea ukatzen duten Espainiako Estatuko politika zikin eta maltzurrei bukaera emateko». Euskal Herriko Foro Sozialeko Agus Hernanek ere erantzunkizunez jokatzeko eskatu dio Espainiako Gobernuari: «Egindako minaren aitortza ofiziala egin beharko luke estatuak, luzamendurik gabe».


Aitzolete (Aitzol Astigarraga)\nSep 11 2017, 3:42 PM (192 w, 23 h)\nAitzolete [ Global Accounts ]\nAitzolete added a comment to T204261: EHU - Gipuzkoako campusa - HEFA - Haur eta Gazte Literatura 2018/19.\nOraindik ez. Lehen lauhilekoan Wikipedia ikastaroa jaso zuten eta\nbigarrengo honetan hasiko dira Haur eta Gazte Literaturako artikuluak\nlantzen Ibon Egañarekin. Otsailean beste saio bat egingo dugu zalantzak\nJan 25 2019, 10:03 PM · Wikimedia-User-Group-Basque\nAitzolete added a comment to T213811: Txingudi ikastola.\nBada helburu bera daukan liburu bat: "Sarerik gabe, historiak emakume izena\ndauka". Agian abiapuntu gisa edo erreferentziatzeko material gisa erabili\ndaiteke (Wikipediako artikuluak agertzen dira bertan).\nJan 17 2019, 6:45 AM · Wikimedia-User-Group-Basque\nAitzolete added a comment to T205843: Azaroak 6 eta 7ko aurkezpena.\nAurkezpen ederra, @Theklan. Hurrengo batean berrerabiliko dut.\nSoziolinguistika Klusterreko hitzaldirako, neure lankide orrian osatu nuen aurkezpen-modukoa:\nNov 7 2018, 6:23 AM · Wikimedia-User-Group-Basque\nAitzolete added a comment to T182809: "Euskal literatura" eremuan wikilari egoiliarra.\nBadago kontu bat Susakoekin oraindik itxi ez duguna, liburu azalena.\nBere momentuan azaldu genion Patxiri liburu azalak Commons-en jarri ahal\nizateko biderik errazena, webgunean azalaren irudia cc-by-sa lizentziapean\nHortxe geratu gara. Ez dugu aurrerapausurik lortu. Susako liburuek barruan\ncc-by-sa lizentzia daramate baina azalari buruz ez da ezer aipatzen eta ez\ndago garbi (nere ustez) ze lizentzia daukaten.\nKontu hau argitu eta Susako liburu azalak askatzearena beste aurrerapauso\nhandi bat litzateke.\nOct 26 2018, 11:17 AM · Wikimedia-User-Group-Basque\nUrriak 10 eta 17ko ikastaroak nere kontu.\nBide batez, ikastaroa ematerakoan gida zehatzen bat jarraitzen duzue? Bat\nbaino gehiago daude, Laguntza tutoriala ere bai...\nOct 2 2018, 8:39 AM · Wikimedia-User-Group-Basque\nAitzolete added a comment to T205007: Eusko Jaurlaritzaren ondarearen zerrenda eskuratzea.\nBikain. Kataluniakoa eredu ona guretzat.\nEa zer erantzuten duten.\nSep 24 2018, 9:17 AM · Wikimedia-User-Group-Basque\nIkastaroen datak aldatu dituzte: urriak 10 eta 17 (asteazkena), 10:30-12:30 artean.\nSep 20 2018, 11:39 AM · Wikimedia-User-Group-Basque\nSusaren zerrenda eskuragarri dago nonbaiten?\nSep 14 2018, 8:16 AM · Wikimedia-User-Group-Basque\nElkarrekin egin dezakegu. Haur Liburutegiak pisu handia dauka hasieratik egitasmoan eta horregatik jarri dut GLAM atalean.\nIboni pasako diogu Susako zerrenda, ea zer iruditzen zaion.\nSep 13 2018, 4:15 PM · Wikimedia-User-Group-Basque\nAitzolete triaged T204261: EHU - Gipuzkoako campusa - HEFA - Haur eta Gazte Literatura 2018/19 as Medium priority.\nSep 13 2018, 4:06 PM · Wikimedia-User-Group-Basque\nAitzolete created T204259: Haur eta Gazte Literatura.\nSep 13 2018, 3:57 PM · Wikimedia-User-Group-Basque\nAitzolete added a parent task for T204256: Idazlezainak: irailak 28ko editatoia: T204257: Idazlezainak 2018.\nSep 13 2018, 3:40 PM · Wikimedia-User-Group-Basque\nAitzolete added a subtask for T204257: Idazlezainak 2018: T204256: Idazlezainak: irailak 28ko editatoia.\nAitzolete created T204257: Idazlezainak 2018.\nSep 13 2018, 3:39 PM · Wikimedia-User-Group-Basque\nAitzolete triaged T204256: Idazlezainak: irailak 28ko editatoia as High priority.\nSep 13 2018, 3:27 PM · Wikimedia-User-Group-Basque\nAitzolete created T204251: Wikiliburutegiak: Amarapedia.\nSep 13 2018, 3:15 PM · Wikimedia-User-Group-Basque\nAitzolete created T204248: Wikiliburutegiak: Hondarribiko liburutegia.\nSep 13 2018, 2:59 PM · Wikimedia-User-Group-Basque\nAitzolete added a comment to T182807: Liburuzainak - Literatura Unibertsala.\nMay 23 2018, 10:58 AM · Wikimedia-User-Group-Basque\nAitzolete added a comment to T191877: Antigua-Luberri BHI.\nBigarren saioa egin genuen Antigua-Luberri ikastetxean apirilak 17an. Oraingoa edizio-ikastaroa, tutorialetan oinarritua.\nApr 25 2018, 5:29 AM · Wikimedia-User-Group-Basque\nAurkezpena igo dut. Ohar batzuk baino ez dira baina agian norbaitentzat erabilgarri.\nApr 12 2018, 10:22 AM · Wikimedia-User-Group-Basque\nAitzolete updated subscribers of T191877: Antigua-Luberri BHI.\nApr 10 2018, 9:46 AM · Wikimedia-User-Group-Basque\nAitzolete created T191877: Antigua-Luberri BHI.\nApr 10 2018, 9:44 AM · Wikimedia-User-Group-Basque\nMar 1 2018, 10:32 AM · Wikimedia-User-Group-Basque\nAitzolete added a comment to T175936: Wikiemakumeak Arrasaten.\nOraintxe esan berri dit Amaiak bertan behera geratu dela nahikoa jende apuntatu ez delako :(\nFeb 16 2018, 8:33 AM · Wikimedia-User-Group-Basque\nAitzolete created T181247: Antonio Zavalaren funtsak.\nNov 23 2017, 3:41 PM · Wikimedia-User-Group-Basque\nAitzolete added a comment to T175550: Kabi@ Durango - Wikieguna antolatzen.\nNi ados egitarauarekin. Kontu solte batzuk:\nNov 16 2017, 4:20 PM · Wikimedia-User-Group-Basque\nAitzolete created T180047: Literaktum Wikilantegia.\nNov 8 2017, 4:11 PM · Wikimedia-User-Group-Basque\nAitzolete created T178292: 948 Merkatua.\nOct 16 2017, 1:44 PM · Wikimedia-User-Group-Basque\nAitzolete added a comment to T177473: Viquitrobada 2017.\nBai, ikusi dut editatoia dela. Nere asmoa zen hara joan eta beraien liburutegien proiektua bertatik bertara ezagutu eta esperientzia konpartitzea. Ea @AlexHinojo -k erantzuten didan eta horren baitan egingo dugu. WikiLiburutegiak egitasmoan ere badago partida bat horretara bideratua.\nOct 10 2017, 7:03 AM · Wikimedia-User-Group-Basque\nAupa, liburutegien proiektua tarteko, Alex Hinojori idatzi diot eta geure burua gonbidatu ere bai bidez batez Viquitrobadarako.\nOct 6 2017, 8:37 AM · Wikimedia-User-Group-Basque\nDurangoko Azokan Kabi@n parte hartzeko deialdia zabalik dago. Aurrera goaz honekin?\nOct 5 2017, 11:05 AM · Wikimedia-User-Group-Basque\nAitzolete created T177473: Viquitrobada 2017.\nOct 5 2017, 10:38 AM · Wikimedia-User-Group-Basque\nAitzolete added a comment to T175553: Erakusketa Euskararen Etxean.\nAupa @Theklan, erakusketarena nola doa?\nOct 5 2017, 9:06 AM · Wikimedia-User-Group-Basque\nAitzolete created T177463: Idazlezainak ekitaldia.\nOct 5 2017, 9:03 AM · Wikimedia-User-Group-Basque\nAitzolete lowered the priority of T175936: Wikiemakumeak Arrasaten from Low to Lowest.\nOct 5 2017, 8:41 AM · Wikimedia-User-Group-Basque\nAhalduntze programako parte izango denez, ahal izatera, saioak emakumeek gidatutakoak izatea nahi dute Arrasateko udalekoek.\nAmaia Astobiza Uriarte lankidea prest da eta bera arduratuko da honetaz. Abisatuko digu laguntzarik beharko balu (materiala...).\nOct 5 2017, 8:40 AM · Wikimedia-User-Group-Basque\nAitzolete added a comment to T176651: UBIKekin bilera.\nIdazlezainak egitasmoan hasi ziren baina aspaldian bileretara ez dira agertzen eta haien berririk ez.\nHurrengo urtera begira bide berriak lantzeko bilera proposamena egin nien eta erantzunik ez. Ea kontaktua berrezartzen den.\nSep 26 2017, 7:27 AM · Wikimedia-User-Group-Basque\nAitzolete triaged T175936: Wikiemakumeak Arrasaten as Low priority.\nSep 14 2017, 5:10 PM · Wikimedia-User-Group-Basque\nAitzolete created T175936: Wikiemakumeak Arrasaten.\nSep 14 2017, 5:05 PM · Wikimedia-User-Group-Basque\nIdazlezainak egitasmoa Kabi@n azaltzeko proposamena (oraindik erabat itxi gabe, liburuzainekin lantzen ari gara): aurten egindako lana erakusteko asmoarekin, erakusketa antolatuko dugu euskararen egunerako. Erakusketa hori Durangora eraman genezake eta bertan jarri. Erakusketan, aurten ondutako idazleen artikuluak jarriko ditugu paneletan eta egitasmoaren garapena nolakoa izan den azalduko dugu: nortzuk parte hartu duten, nola egin den lanketa, zergatik… Atera ditugun bi bideoak ere jarriko ditugu ikus-entzunezko bezala. Idazleen ahotsak ere entzungai izango dira, beren artikulutik zuzenean (QR bidez) edo, bestela, aparteko gune batean ahots guztien arteko nahasketa eginez.\nSep 14 2017, 8:39 AM · Wikimedia-User-Group-Basque\nHitz egingo dut Idazlezainak egitasmoko taldearekin, ea zer iruditzen zaien, eta horren baitan idatziko hemen proposamena.\nSep 12 2017, 6:36 AM · Wikimedia-User-Group-Basque\nNi Durangoren alde eta kontra nago. Alde, erakusleiho aparta delako, euskal kulturaren topagunea, jendetza erakartzen du eta abar. Kontra, ba bertara goazen gehienak egunpasa planean joaten garelako: azoka ikusi, jendea agurtu, kontzerturen bat... hau da, oso zaila da bertan inor egun erdiko (are zailago osoko) jarduera batera lotzea. Editatoiak eta ikastaroak alde batera utziko nituzke nik.\nSep 11 2017, 4:18 PM · Wikimedia-User-Group-Basque\nAitzolete added a member for Wikimedia-User-Group-Basque: Aitzolete.\nSep 11 2017, 3:44 PM


Abesbatzak ahots bila\nEhunka koro dira Euskal Herrian mota ezberdinetakoak. Milaka ahots koru horietan kantari. Heltzen al dira baina, euren doinuak nahi adina belarritara? Badirudi Hego Euskal Herrian behintzat, musika korala ez dela sasoirik onenean. Koruak egon badira, baina apurka jendea galtzen ari dira. Krisiaz hitz egiten dute. Arrazoiak hainbat izan daitezke eta koru bakoitzak bereak ditu. Amateurrak izanagatik, norberaren konpromisoak eta koruko jarduera uztartzea zaila izaten da batzuentzat. Beste batzuek dirua falta izaten dute. Arazo horiek orain arte ere nozitzen zituzten, baina orain jendearen falta gehitu zaie, batez ere gizonezkoena.\nHeziketa, oinarri sendoa\nGarai batean, Elizak indar handia zuen gizartean eta koruak ere Elizari oso lotuak ziren. Apaizak edo maisu-maistrak izaten ziren haurrei kantuan irakasteko ardura hartzen zutenak. Hala, ahotsik onenak hautatu, neskatoenak zein mutikoenak, eta erdi derrigortuta, baina askok parte hartzen zuen parrokiko koruan. Batzuentzat trago txar bat baino izan ez zena, besterentzat bizi osorako karrera baten hasiera izango zen.\nEgun, haurrak dira, euren gogoz edo gurasoen eskutik, korura jotzen dutenak. Haur abesbatzak izaten dira helduen koruen harrobia, eta beraz, gero eta gehiago zaintzen dituzte. Haurrekin lanean aritzen direnak, musika prestakuntza berezitua duten pertsonak izaten dira orain. Gasteizko Crescendo musika elkartean esaterako, proiektu pedagogiko berezi bat dute eta bertan, kantu koralaz gain, ahots teknika, musika lengoaia, dantza garaikidea eta afrikarra eta pianoa ere ikasten dituzte haurrek, formazio osoagoa izan dezaten. Elkarte honetan, abesbatza bat baino gehiagok parte hartzen du, baina Luis Dorao Unamuno da ezagunena.\nAbesbatza honek bidaia eta elkartruke asko egin du kanpoko koruekin eta baita hainbat sari irabazi ere. Inma Arroyok, abesbatza honetako zuzendariak, Europako iparralde eta ekialdeko herrietan adibidez, tradizio koral handia dutenez, eskola bakoitzak bere korua duela eta kalitate handikoak direla kontatu digu. Hala ere, Arroyoren ustez, badira hemen, bospasei haur abesbatza, haien inbidiatan egon beharrik ez dutenak. Are gehiago, koru horiek, helduen koruak bezain onak izan daitezkeela dio.\nMaila horretara heltzeak lan handia eskatzen du noski, bai haurren aldetik, baina baita zuzendarien aldetik ere. Arroyok, haurrei gauza erakargarriak eskaini behar zaizkiela irizten dio, egun duten eskaintza zabal horretan, kantua aukera dezaten. Luis Dorao Unamunokoen errepertorioan adibidez, musika garaikidea, folklorea, jazz eta pop musika nahasten dira. Gaurkotasun handiko errepertorio horrekin, haurrak gustura aritzea eta era berean publikoarekin errazago konektatzea, lortu nahi dute.\nAhotsa aldatzen denean\nHaurrak haur diren artean, erraza izaten da haiekin lan egitea. Kozkortzen direnean heltzen dira benetako arazoak. Entusiasmoa galtzen du batek baino gehiagok eta beste batzuentzat, gorputzak izaten dituen aldaketa fisikoak izaten dira arazo.\nNerabezaroa heltzen denean, gorputz osoan gertatzen den hormona aldaketaren ondorioz laringea eta ahots kordak handitu egiten dira eta beraz, ahotsa aldatu egiten da. Oso tarte delikatua izaten da hau kantarientzat. Neskatoen artean ez da oso nabaria izaten, baina mutikoen artean arazo larria bihur daiteke. "Berriro ere ikasi behar dute nola abestu, haurrek oso instintiboki egiten baitute kantuan, baina gero teknika bat landu behar izaten dugu, ahots berri horrekin ohitzeko. Arnasa, diafragma, ahoaÃ erabiltzen irakasten diet", azaldu digu Gotzon Arrizabalaga, Donostiako Orfeoian ahotsen hautaketa egiteko ardura duenak.\nTarte horretan ez dute taldean parte hartzen eta batzuentzat nahiko traumatikoa izaten da, nahiz eta kasurik gehienetan, teknika berrikasitakoan arazorik gabe aurrera jarraitzen duten. Urtero, gutxi gorabehera, 12 pertsona berri sartu ohi dira Orfeoiaren talde handian. Urte osoan zehar egiten dituzte frogak eta irizpide jakin batzuk jarraitzen dituzten arren, nahi duena aurkez daiteke, nahiz eta musika edo solfeo ezagupen handirik ez izan. "Ahotsen musikaltasuna bilatzen dut, gozoa eta aldagarria izatea, Ã¦belarri ona izateaÃ†, esaten dena. Gazteak nahiago ditugu, baina 40 urte dituen bat badator eta oso ahots ona badu, noski, onartzen dugu", dio Arrizabalagak.\nMutilek futbola nahiago\nUne honetan, talde asko ari da ahots berrien bila. Bietarik behar dute, baina mutilen falta da batik bat sumatzen dutena. Orokorrean, kultur jarduera guztietan gertatzen ari den zerbait da. "Mutikoek orain beste hamaika gauza egitea nahiago dute. Futbola eta korua aukeran ematen badiezu, futbolera joko dute. Neskek ordea, beste ardura batzuk dituzte, ausartagoak dira horrelakoetan parte hartzeko eta errazago konprometitzen dira gainera", dio Joxe Mari Aierdi, Euskal Abesbatzen Elkarteko idazkari nagusiak.\nKoru askotako arduradunak beldur dira, etorkizunean, soilik emakumeen ahotsez osatutako koruak bakarrik izango ote ditugun. Aierdik erakundeek inplikazio handiagoa izan behar luketeela uste du eta haurrek, eskolan, musika heziketa hobea behar luketela: "Haurrek abesten ez, behar bezala hitz egiten ere ez dute ikasten. Horregatik, gero eta haur gehiago bidaltzen dute logopedarengana, ahots kordetan arazoak dituztela-eta".\nBestalde, Euskal Abesbatzen Elkarteko idazkari nagusia kezkatuta dago, Euskal Herrian oraindik abesbatza profesionalik ez dugulako: "Ez da normala. Gaitasun handia duten abeslari askok kanpora jo behar izan dute, hemen bizibiderik ez dutelako aurkitu. Nik uste dut Euskal Herrian behar dugula eta badagoela nahikoa abeslari eta zuzendari on, horrelako bat osatzeko".\nBeste batzuen iritziz ez dago koru profesional baten beharrik. Jose Luis Ormazabalek esaterako, Durangoko Doinu Zahar abesbatzako zuzendariak, Donostiako Orfeoiak beharrezkoa den ispilu efektua egiteko paper hori sobera betetzen duela uste du eta Espainian RNEk duen abesbatza baino eredugarriagoa dela. Abesbatza profesionala egingo balitz, amateurren grina ez lukeela izango baieztatzerakoan bat datoz zuzendari asko.\nOrmazabalek zuzentzen duen korua, Doinu Zahar, entusiasmo horren adibide argia da. 20 urte egin ditu taldeak eta hasieran ziren gehienek jarraitu egiten dute oraindik. Hasieran konpromiso handirik ez zuen gazte talde bat zen baina, adinak, lana eta familia eman dizkie: "Taldean bikoteak sortu ziren. Orain, ezkondu eta haurrak izan dituzte. Horietako bat, koruko partaide gazteena da hain zuzen. Gurekin hazi da, koruan", dio.\nBakoitzaren eginkizun eta konpromisoekin betetzen saiatzen dira. Entseguak asteburuetan egiten dituzte eta haurrak zaintzeko pertsona batzuk ere badituzte. Hartara, gurasoek entseguak egiten dituzten bitartean; eurek antzerkia, plastika eta musika egiten dute. Kurtsoaren amaieran gurasoentzat emanaldia egiten dute.\nBidaiak egiteko ere aurretik ongi adostuta egiten dute. 14 partaide baino ez dira koru honetan. Beraz, ia inork ezin du huts egin kontzertu batean, ahotsen jokoa hauts ez dadin. Horregatik aldez aurretik prestatzen dituzte bidaiak. Laster egun batzuk egingo dituzte Santanderren eta dagoeneko uda aurretik antolatu zuten bidaia.\nDonostiako Ereski abesbatzaren kasua ere antzekoa da, baina bertako partaideek kontatu digutenez, ez dute arazo handirik izaten horrelakoak antolatzeko. Gustura egiten duten zerbait da eta jai egun batzuk nolabait sakrifikatzeaz gain, ez zaie axola euren poltsikotik dirua jarri behar badute ere. "Diru laguntzak oso murritzak dira, baina ez da abesbatzekin bakarrik gertatzen den zerbait, arazoa orokorragoa da. Frantzian adibidez, arte ekoizpena babesteko funtsa dute, Suedian eta Norvegian diren neurriak ere eraginkorrak dira oso. Hemen ez. Ikusi behar Jaurlaritzak aurkeztu duen Kulturaren Euskal Planak zer dakarren", azaldu digu Migel Zeberio, koruko zuzendariak.\nZeberioren ustez garai txarrak dira oraingoak artearentzat, orokorrean. Ez da erraz artea bizimodu eta ogibide izatea. Abesbatzen kasuan, etorkizunari begira, jarrera aldatu behar dela dio: "Arazoa gurea da, ez dugu kanpoan bilatu behar. Publikoari eskatzen duena eman behar diogu eta ez purua eta tradizionala dena. Ausardiaz, berritzea eta moldatzea da etorkizunari eusteko modu bakarra, ez dago besterik".\n1969az geroztik, urtero egiten dute Tolosan Nazioarteko Abesbatzen Lehiaketa. Pixkanaka ezagun egin da mundu osoan eta egun izen handia du. Aurten, 36. edizioa izango du eta urriaren 27tik azaroaren 1a bitartean egingo da. Javier Bello Portu konpositore tolosarrak jasoko du aurten omena. Mundu osoko hainbat abesbatza izango da. Helburua, estiloa, interpretazioa, abesbatza literatura, ahots heziketa eta batez ere, hainbat herrialdetako kulturen elkartrukea egitea da.\nHelduen bonoak 55 euro balio ditu, sarrera solteek 7 euro. Haurrek gutxiago ordaindu beharko dute. Sariak, azaroaren 1ean banatuko dituzte, Leidor zinema aretoan.


Martxoaren 15ean estreinatuko da ‘Dardara’ filma\nEgilea Erredakzioa|2020-12-18T10:45:10+02:0018 abendua, 2020|\nBerri Txarrak taldearen Ikusi arte (1994-2019) biraren jarraipena egin duen eta bandak nazioartean dituzten zaleen lagin bat erakusten duen Dardara filmak martxoaren 15ean ikusiko du argia, Zinema Dokumentalaren Nazioarteko Jaialdiaren (Punto de Vista) baitan. Marina Lameiro (Iruñea, 1986) aritu da zuzendari lanetan, eta Arena Comunicación eta Txalap.art dira ekoiztetxeak.\n2019an bere 25 urteko ibilbidearen une gorenean, etenaldi mugagabe baten berri eman zuen Berri Txarrak taldea. Horrekin batera, urte osoa iraungo zuen Ikusi Arte (1994-2019) agur bira iragarri zuen ere, zeinaren bitartez mundu osoko agertokietan arituko ziren azkenekoz. Marina Lameiro zinegileak bertatik bertara jarraitu zuen bira eta bertan jasotakoak aurkeztuko ditu Dardara film luzean.\nMunduko hainbat tokitan bizi diren zaleen istorioetatik abiatuta, Lameirok erretratu koral bat egin du. Zale guzti horiek hari komun batek lotzen ditu: Berri Txarrak taldearen musikak. Filmean BTXek utzitako arrastoa ikusiko dugu, nola lortu duten estilo baten —rocka—, hizkuntza baten —euskara— eta belaunaldi baten —bere kideena— mugez harago, fenomeno unibertsal bihurtzea.\n25 urtean taldeko konposatzaile, gitarra-jole eta ahotsa izan ondoren, etorkizun ezezagun bati aurre egin behar dion Gorka Urbizuren letren eta gogoeten bidez egiten du aurrera dokumentalak. Pasioari buruzko filma da; bai Gorkak sortzaile gisa sentitzen duen zirrara horren, eta baita Berri Txarraken zaleek taldearekiko erakusten duten zirrara horren ingurukoa.\nHala, martxoaren 15ean estreinatuko den proposamenak hiru ardatz nagusi izango ditu. Batetik, birako zuzenekoen irudiak, beti ere, plano ikusgarrietatik aldenduz eta entzuleen hurbileko planoei lehentasuna emanez, kontzertua nola bizi duten erakusteko. Bestetik, taldeak nazioartean zein Euskal Herrian dituen zenbait jarraitzaileren bizitzetan sartu-irtenak egin dituzte, doinu horiekiko duten pasioa ulertzen laguntzeko. Eta azkenik, Urbizuren eta taldekideen jarraipena egin du, eta lehenengoak taldea modu mugagabean uzteko hartutako erabakiaren atzean dauden zergatiak kontatu ditu. “Pelikulak sortzailearen, obraren eta publikoaren arteko harremana aztertzen du”, adierazi du Lameirok.


Gazteak udan bertsozaletzeko gune - bertsoa.eus\nBertso udalekuak 2017-07-07\nGazteak udan bertsozaletzeko gune\nAste honetan abiatu dira, hogeigarrenez, Bertso Udalekuak. Orion, Irañetan, Muxikan, Bidarrain eta Zuhatzan izango dira txandak. Bertsozale Elkarteko Aisialdi Batzordeko Malen Amenabarrek azaldu digu bertsozaletzeko eta bertso munduko harremanak sendotzeko gune direla udalekuak.\nUrtea joan eta urtea etorri, bertso-eskoletan dabiltzan gazte eta gaztetxo askoren topagune bilakatu dira Bertso Udalekuak. 1998an Hazparnen Iparraldeko Bertsolarien Lagunak Elkarteak eta Udal Leku Elkarteak antolatutako egonaldian abiatutako ekimenak hogeigarren edizioa beteko du aurten.\nBertsozale Elkarteko Aisialdi Batzordeko kide da Malen Amenabar larrabetzuarra. Azaldu digunez, bertsoa beste eremu batzuetara eramateko balio dute Bertso Udalekuek: "bertso-eskoletako gazte eta gaztetxoen arteko harreman sarea indartzeaz gain, bertsoa beste sormen diziplina batzuekin uztartzeko ere balio dute udalekuek". Beraz, bertsoa "aitzakia" ere bada jolas egiteko eta bestelako balio batzuk lantzeko.\nBertsoak lantzeko tresna\nDena den, Bertso Udalekuetan bertsoa ere lantzen da espreski: txanda bakoitzera bertsolariak joaten dira bisitan, eta gazte eta gaztetxoekin egoteaz gain bertso-afari bat ere eskaintzen dute. Eta bertso-eskola modukoak ere izaten dira txandetan.\nBertso-eskolara joateko pausua\nMalen Amenabar begirale bezala ere aritzen da gaur egun. Aurten Muxikan izango da uztailaren 22tik 31ra. Gaztetxotan ezagutu zituen Bertso Udalekuak, eta garbi du zer eman zioten: "Udalekuetara joan izan ez banintz ez nintzen bertso-eskolara joango". Han egindako harreman sareak bultzatu zuen bertso-eskolara beraz.\nEuskal Herri osoko proiektua\nEuskal Herriko osoko gazte eta gaztetxoak elkartzen dira Bertso Udalekuetan. Nork bere euskalki eta mundu ikuskera eramaten du bertara, eta elkar ezagutzeaz eta bertsotan jarduteaz gain, bestelako kultur adierazpenak ere lantzen dituzte. Aisialdian eta bertso munduan esperientzia duten hezitzaile, zuzendari eta begiraleak aritzen dira guztia dinamizatzen.\nAurtengoan ere bost txanda izango dituzte Bertso Udalekuek. Uztailaren 10era bitarte 12 eta 13 urte bitarteko gaztetxoak egongo dira Orioko Itxaspe Baserrian. Ondoren, uztailaren 11tik 20ra, Irañetan izango dira Bertso Udalekuak. 13 eta 14 urte bitarteko gaztetxoak elkartuko dira Juantzirena aterpetxean. Hurrengo egunean, uztailaren 22an alegia, hasiko da Muxikako Txanda. 15 eta 16 urte bitarteko gazteak Gorozika Natur Eskolan izango dira hilaren 31ra arte. Garai berean izango da Bidarraiko txanda ere. 17 eta 18 urte bitarteko gazteak ibiliko dira Menditarrenia aterpetxean. Azkenik, abuztuaren 21etik 25era, 9 eta 11 urte bitarteko gaztetxoek Zuhatza uharteko aterpetxean izango dute hitzordua.\nIraileko izen emateari begira 2018-05-25\nBertso-eskolan hasi nahi?\nLarunbatatean jokatu zen 2018-05-21\nElixabet Etxandi irabazle Xapelgoan\nOihane Perea - Elkarrizketa 2018-05-17\n"Prest zaudenean, bizipenetatik kantatzea ederra da"\nOihane Pereari elkarrizketa bihar Bertsoan\nBertsoa Bizi Gazte Eguna 2018-05-14\nArabako 1.500 gazterengana iritsi da aurten Bertsoa Bizi Gazte\nArabako Eskolarteko Txapelketa 2018-05-14\nAitor Ugarte irabazle Arabako Eskolartekoan


MacOS Big Sur 11.2 RC 3 kaleratu da garatzaileentzat | Mac-ekoa naiz\nMacOS Big Sur 11.2 RC 3 kaleratu da garatzaileentzat\nMacOS Big Sur 2 bertsioaren RC 11.2 beta bertsioa kaleratzea pentsatzen ari ez zenean Apple joan eta kaleratu egin zuen. Orain, handik hiru egunera guk MacOS Release Candidate Release XNUMX. Garatzaile Beta kaleratu da, inoiz ikusi gabea.\nGainerako sistema eragileek azken bertsioak bertan edo gehienetan instalatuta dituzten bitartean, Cupertino enpresak macOS Big Sur 11.2 bertsioaren hirugarren beta bertsioa aurkeztu berri du. Kasu honetan, erantsitako oharrek zuzenketa batzuk gehitzen dituzte. Bertsio berri hau 20D64 eraikina da eta Bluetooth konexioaren hobekuntzak eta beste hobekuntza batzuk gehitzen ditu.\nApple-k serie bat gehitzen du bertsio honetako aldaketak eta hobekuntzak M1 Mac mini prozesadorea duten pantailen errendimenduan eragiten du HDMItik DVIrako hub-a erabiltzerakoan. Konponketa honetaz gain, ProRAW formatua duten argazkiei beste batzuk gehitzen zaizkie, iCloud Drive-n hobekuntzak gehitzen dira, sistemaren hobespenak desblokeatzeko arazo bat eta beste aldaketa txiki batzuk zuzentzen dira.\nLaburbilduz, mahai gainean duguna edo, hobeto esanda, garatzaileek mahai gainean duguna da azken bertsioa abian jarri aurretik hirugarren beta bertsioa. RC bertsioak azken bertsioak baino lehen argitaratzen diren azkenak izan behar direla aurretik beta gehiago kaleratu dituzte... Edonola ere, MacOS Big Sur-en azken bertsio hau abian jartzeari aurre egiten ari da eta Apple-k zentzu horretan egiten ari den bidea ikusita, ez dugu baztertzen datorren astelehenean beste beta bertsiorik martxan jartzea.\nNahi duguna edo eskatzen duguna da bertsioak guztiz funtzionalak direnean eta akats gutxien dituztenean kaleratzea, beraz pazientzia handiz itxaron beharko dugu azken bertsioa argitaratzeko.\nArtikuluaren bide osoa: Mac-ekoa naiz » Mac OS X » macOS Big Sur » MacOS Big Sur 11.2 RC 3 kaleratu da garatzaileentzat\nApplek dagoeneko estudioak ditu New Yorken Apple TV + ekoizpenetarako East Coast-ean\nMac M1-eko energia kontsumoa eta irteera termikoa dira ikusi diren onenak


Xanbier Elola .Banoa\nPena ematen dit zeren eta kariñoa hartu diot blog honi ,baina banoa.Hemendik aurrera Zubiri Manteon ikastetxean egongo naiz .\nPublicado por xabier elola irulegi en 9:01 No hay comentarios:\nPublicado por xabier elola irulegi en 2:39 No hay comentarios:\nCollages 3º 4º\nPublicado por xabier elola irulegi en 1:17 No hay comentarios:\nRusia - Konstruktibismoa (Eskultura) 4ºB 4ºA AAT\nPublicado por xabier elola irulegi en 6:41 No hay comentarios:\nTxina 2º 3º 4º\nPublicado por xabier elola irulegi en 3:01 No hay comentarios:\nMurders at School 4ºBD\nPublicado por xabier elola irulegi en 2:57 No hay comentarios:\nPublicado por xabier elola irulegi en 0:34 No hay comentarios:\nBIDASOA REGION (kartelak)\nMake a mural and do an oral presentation about the Txingudi Bay and the Bidasoa Region,pretending a touristic exhibition.\nPublicado por xabier elola irulegi en 3:45 No hay comentarios:\nGure atezainak Iñaki Art Volant mugimendua azaldu ondoren, kometa ezberdinak nola egin erakutsi digu. Orain Poriektua ikaslearekin matxan jarriko dugu.\nPublicado por xabier elola irulegi en 6:46 No hay comentarios:\nLiburu Eguna/Dia del libro 2010\nPublicado por xabier elola irulegi en 0:38 No hay comentarios:\nPublicado por xabier elola irulegi en 4:30 No hay comentarios:\nArtisautza 1ºC Hirugarren Dimentsioa\nFondoa eta Irudia\nLehenengo planoa eta Aurreko planoa\nPublicado por xabier elola irulegi en 3:51 No hay comentarios:\nOp Art 4º ABD\nPintura osteko abstrakzioa, op-art\n. Estatu Batuetan, antiespresionismoaren adar erradikalena pintura osteko abstrakzioaren bidez azaldu zen. Frank Stella (1936), Kenneth Noland (1924) eta Morris Louis (1912-1962) dira izenik ospetsuenak.\n. Europari dagokionez, muturreko antiespresionismoak bi bidetatik jo zuen nagusiki. Lehenengoak, arte optikoa edo op-art deritzonak, elementu desberdinak tartekatzen zituen errepikapen jarraituaren bidez; bestalde arte zinetikoak ere mugimenduaren sentsazioa bilatzen zuen irudi abstraktuak erabiliz. Mugimendu horietako egile adierazgarriak dira hungariar jatorrizko Victor Vasarely pintore frantziarra (1908-1997) eta Frantzian bizi den Jesus Rafael Soto venezuelarra (1923).\nPublicado por xabier elola irulegi en 12:08 No hay comentarios:\nFranz Marc+Picasso 3ºBD\nPublicado por xabier elola irulegi en 1:05 No hay comentarios:\nArgazkigintza eta Diseinua 4ºBD\nGraffiti bat-Graffitiren Kontra\nInstalación efímera (?)\nPublicado por xabier elola irulegi en 3:35 No hay comentarios:\nDISENUA 4º abd\nPublicado por xabier elola irulegi en 4:37 No hay comentarios:\nOswaldo Guayasamin (Ecuador) 3ºbcd\nPublicado por xabier elola irulegi en 6:16 No hay comentarios:\nFernando Botero (Colombia) 4ºBD 4ºA\nArtea eta Herriak: Colombia, Brasil, Republica Dominicana, Ecuador, Mongolia, China, Ucrania, Suiza, Hungría, Euskadi.\nPublicado por xabier elola irulegi en 2:58 No hay comentarios:\nPublicado por xabier elola irulegi en 6:22 No hay comentarios:\nBellas Artes Bilbo\nARDITURRI MEATZAK - Apirilaren 17an Arditurriko meatzak ikustera joan ginen 1.mailako ikasleekin.Bisitak bi zati izan zituen; alde batetik meatzen istoria adierazi ziguten e...\nAMPA Bidegorri Dunboa\nPROXIMA REUNION AMPA - DIA: LUNES 6 DE JUNIO HORA: 16,00 LUGAR: SALA DE REUNIONES DEL AMPA\nSEKTORE EKONOMIKOAK - 1. SECTOR PRIMARIO Para ver las características de cada una de las actividades que comprende este sector, clicad sobre cada imagen. Encontraréis informaci...\nDunboa 3º Diversificación\nEuskara lantzeko bideoak - Aurten ere euskara irakasgaia lantzeko telenobelak sortu ditugu. Gure taldean (dibertsifikazioan) 8 ikasle egon gara. 8 horietatik 3 exentoak dira. Horr...\nKULTURARTEKO SOINKETA - Kulturarteko hezkuntza arlo guztietan ikus daiteke. Orain arte musikan, literaturan, plastikan edo matematikan nabaritu dugu. Soinketa ere izan daiteke bes...\nMATEMATIKAKO BIDEOAK - Matematikak beste ikuspuntu batetik\nxabier elola irulegi


Galerak handitu arren, enpresa hobeto dagoela dio Tubos Reunidosek | Ekonomia | Berria\nGalerak handitu arren, enpresa hobeto dagoela dio Tubos Reunidosek\nPetrolioaren garestitzearen eskutik, Arabako hodi egileak %32 handitu ditu eskariak.\nTubos Reunidosen lantegi nagusia, Amurrion. Juanan Ruiz / Foku\n2019ko maiatzak 15 07:32\nIazko lehen hiru hilabeteetan 8,6 milioi euro galdu zituen Tubos Reunidosek, eta 13,3 milioi, berriz, aurtengo lehen hiruhilekoan. Salmentak %14 txikitu ditu, 69,6 milioira arte, eta EBITDA emaitza operatibo negatiboa izan du (-4,8 milioi).\nUrte hasiera "zaila" izan arren, mezu positiboa zabaldu nahi izan du Amurrioko enpresak, urteak aurrera egin ahala emaitzek hobera egingo dutela uste baitu. Izan ere, petrolioaren prezioa berriro gora egiten ari da eta horren ondorioz atzeratutako inbertsio batzuk egiten ari dira petrolio konpainiak. Hidrokarburoen industria da Tubos Reunidosen hodien bezero nagusia.\nHorrela, 2019ko bigarren hiruhilekoa 104 milioi euroren eskari zorroarekin hasi du enpresak, 2018 amaieran zuena baino 32 milioi gehiago. Eskari horiek AEBetatik, Ekialde Hurbiletik eta Asiatik iritsi zaizkio.\nZorra berriro negoziatzen\nGainera, Tubos Reunidosek jakinarazi du hurrengo asteetan itxiko duela taldearen zor handia (233,5 milioi euro) bankuekin berriro finantzatzeko akordioa. Apirilean, PwC auditoreak zalantzan jarri zuen Tubos Reunidosen lanean jarraitzeko gaitasuna, zorrak bere epean ordaintzeko arazoak zituelako.\nTubos Reunidos saiatu da krisiari kostuak txikitzeko neurriekin aurre egiten. Hasieran, Productos Tubulares filialean 157 behargin botatzeko plan bat aurkeztu zuen, baina langileek aurre egin zieten kanporatzeei, eta enpresak atzera egin zuen. Alternatiba gisa, 2018 amaieran langile gehienei lanaldia laburtzeko erregulazio espediente bat aurkeztu zuen.\nAmurrioko Tubos Reunidos enpresa nagusian, 700 langileetatik 660ri eragingo die lanaldiaren murrizketak, %50ekoa. Trapagarango Productos Tubularesen (Bizkaia), berriz, lantaldeko 407 lagunetatik gehientsuenak ziren erregulazioan geratzekoak, baina eskari handi bat sartu zen urtearen hasieran, eta lanean normal aritu dira aste askotan zehar.